4.  การประกอบธุรกิจของแต่ละสายผลิตภัณฑ์

  บริษัท สามารถคอร์ปอเรชั่น จำกัด (มหาชน) แบ่งโครงสร้างธุรกิจออกเป็น 3 สาย ดังนี้

  4.1 สายธุรกิจ Mobile Multimedia

  4.2 สายธุรกิจ ICT Solutions & Services

  4.3 สายธุรกิจ Technology Related Business

4.1 สายธุรกิจ Mobile Multimedia

  ดำเนินธุรกิจจำหน่ายโทรศัพท์เคลื่อนที่พร้อมการให้บริการข้อมูล ข่าวสารและสาระความบันเทิง
  (Contents) ในรูปแบบของบริการเสริมพิเศษ จำหน่ายอุปกรณ์เสริมในลักษณะค้าปลีก-ค้าส่ง
  และการขายแฟรนไชส์ ในประเทศไทย และเป็นผู้ให้บริการขายต่อบริการโทรศัพท์เคลื่อนที่
  (MVNO) ประกอบด้วย บริษัทย่อยและร่วม 14 บริษัท ดังนี้ บริษัท สามารถ ไอ-โมบาย จำกัด
  (มหาชน) บริษัท สามารถ โมบาย เซอร์วิสเซส จำกัด บริษัท เบรนซอร์ซ จำกัด บริษัท
  ไอ-โมบาย อินเตอร์เนชั่นแนล จำกัด บริษัท
  ไอ-โมบาย อินเตอร์เทรด จำกัด บริษัท สามารถ ไอ-โมบาย (มาเลเซีย) จำกัด บริษัท
  สามารถ ไอ-โมบาย (อินโดนีเซีย) จำกัด บริษัท สามารถ ไอ-โมบาย (ฮ่องกง) จำกัด บริษัท
  สามารถ มัลติมีเดีย จำกัด บริษัท สามารถ อินเตอร์แอคทีฟ มีเดีย จำกัด บริษัท เทค อะ ลุค
  จำกัด บริษัท ไอ-สปอร์ต จำกัด บริษัท ไอ-โมบาย พลัส จำกัด และบริษัท เอ็นเตอร์เทนเม้นท์
  ทรี จำกัด โดยมีบริษัทที่เป็นธุรกิจหลักของสายธุรกิจคือ บริษัท สามารถ ไอ-โมบาย จำกัด
  (มหาชน) บริษัท สามารถ มัลติมีเดีย จำกัด และบริษัท
  ไอ-โมบาย พลัส จำกัด ในปี 2555 สายธุรกิจ Mobile Multimedia มีสัดส่วนรายได้เท่ากับ
  6,873.1 ล้านบาท หรือคิดเป็นร้อยละ 41.1 ของรายได้รวมของกลุ่มบริษัท

 ก) ลักษณะผลิตภัณฑ์และบริการ 

  ผลิตภัณฑ์และบริการของสายธุรกิจ Mobile Multimedia แบ่งเป็น 3 ประเภท ดังนี้

1. โทรศัพท์เคลื่อนที่

1.1) โทรศัพท์เคลื่อนที่ อุปกรณ์เสริม ซิมการ์ด และบัตรเติมเงิน

  บริษัท สามารถ ไอ-โมบาย จำกัด (มหาชน) (“SIM”)
  จำหน่ายโทรศัพท์เคลื่อนที่แบรนด์ไอ-โมบาย และแบรนด์หลักได้แก่ Samsung
  รวมถึงอุปกรณ์เสริมของโทรศัพท์เคลื่อนที่ และอุปกรณ์ IT นอกจากนี้ยังจำหน่ายซิมการ์ด
  และบัตรเติมเงินทุกระบบที่ให้บริการ โดยจัดจำหน่ายผ่านช่องทางขายส่ง (Traditional
  Trade) และช่องทางขายปลีก (Modern Trade) ผ่านร้าน i-mobile by SAMART
  เคาน์เตอร์ขายใน Hyper Market และ Specialty Shop เช่น Tesco Lotus, Big-C,
  Big-C Extra และ Power buy เป็นต้น รวมถึงช่องทาง Organized Retail เช่น Cnex
  Shop โดยมีการจำหน่ายโทรศัพท์เคลื่อนที่พร้อมกับการให้บริการข้อมูล ข่าวสาร Application
  และสาระความบันเทิง (Contents) ภายใต้บริการ Content Cafe

  บริษัทมีศูนย์ซ่อมและบริการ
  และจุดบริการรับชำระเงินค่าบริการโทรศัพท์เคลื่อนที่และค่าสาธารณูปโภคต่างๆ (Counter
  Service) กระจายอยู่ทั่วประเทศผ่านร้านสาขา i-mobile by SAMART
  และตัวแทนจำหน่ายของบริษัท

1.2) การให้บริการโทรศัพท์เคลื่อนที่ (MVNO)

  ดำเนินธุรกิจให้บริการขายส่งและขายต่อบริการโทรศัพท์เคลื่อนที่ 3G
  โดยบริษัทได้ซื้อบริการสำเร็จรูป (เลขหมายและ Airtime) จากบริษัท ทีโอที จำกัด (มหาชน)
  เพื่อนำมาให้บริการต่อภายใต้แบรนด์ i-mobile 3GX แก่กลุ่มผู้ใช้บริการทั่วไป (End user)
  กลุ่มผู้ใช้บริการระดับองค์กร (Corporate user) ซึ่งปัจจุบันให้บริการ 5 บริการหลัก ได้แก่
  บริการ Voice call, Video call, Data (Mobile internet), SMS, MMS
  และอยู่ระหว่างการดำเนินการทดสอบการให้บริการข้ามแดนอัตโนมัติ (International
  roaming) รวมถึงมีการพัฒนาบริการเสริม (Value Added Service) อย่างต่อเนื่อง
  เพื่อสร้างบริการใหม่ๆ ที่ตอบสนองความต้องการของผู้ใช้บริการ

 1.3) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  ดำเนินธุรกิจให้บริการข้อมูล ข่าวสาร และสาระความบันเทิง (Contents)
  ที่สามารถสื่อสารกับผู้บริโภคได้ในรูปแบบการสื่อสาร 2 ทาง (Interactive Multi-Devices
  Media) ผ่านเทคโนโลยีมีสายและไร้สาย (Wire line and Wireless) ที่ครบถ้วน
  สมบูรณ์แบบ ทั้งในรูปแบบของเสียง (Voice) ผ่านระบบ Audiotext จากบริการ BUG 1900
  และผ่านเจ้าหน้าที่ Call Center จากบริการ BUG 1113 และในรูปแบบข้อความเสียง
  และภาพ (Non-Voice) จากบริการ BUG2Mobile ซึ่งครอบคลุมการให้บริการในรูปแบบข้อมูล
  ข่าวสาร ข้อความ ภาพวิดีโอ และ Application ต่างๆ รวมถึงการบริหาร Platform
  การให้บริการเสริมต่างๆ เช่น บริการเสียงรอสาย บริการ Video streaming เป็นต้น

  นอกจากนี้ยังดำเนินธุรกิจเกี่ยวกับการพัฒนาซอฟต์แวร์ และ Application บนมือถือเพื่อสนับสนุน
  และส่งเสริมการใช้ Contents ให้มีประสิทธิภาพและแพร่หลายมากยิ่งขึ้นภายใต้แบรนด์ Brain
  Source และบริษัทยังมีธุรกิจเว็บไซต์ ให้บริการข้อมูลด้าน กิน ดื่ม เที่ยว (EDT Guide)
  ศูนย์รวมนักพยากรณ์และการดูดวง (Horoworld) การให้บริการข้อมูลข่าวสาร และ
  ความบันเทิงในรูปแบบอินโฟเทนเม้นท์ (Showded) ธุรกิจ E-Commerce แบบเต็มรูปแบบ
  ซึ่งในปัจจุบันเปิดให้ใช้งานเฉพาะส่วนที่เป็นคูปองส่วนลด ราคาลดพิเศษ 50-90% (Soi19)
  และบริษัทยังได้เข้าสู่รูปแบบธุรกิจสายเอ็นเตอร์เทนเม้นท์ ชื่อ “เอ็นเตอร์เทนเม้นท์ ทรี”
  เพื่อดำเนินธุรกิจเกี่ยวกับสายบันเทิง ไม่ว่าจะเป็นข้อมูล ข่าวสาร
  ความเคลื่อนไหวเกี่ยวกับดาราและละคร รวมถึงการจัดกรุ๊ปทัวร์ตามรอยละครดังด้วยเช่นกัน

 ข) การตลาดและภาวะการแข่งขัน

1. กลยุทธ์ทางการตลาดและกลุ่มลูกค้าเป้าหมาย

1.1) โทรศัพท์เคลื่อนที่

  บริษัทยังครองความเป็นผู้นำโทรศัพท์เคลื่อนที่แบรนด์ไทยอันดับ 1 ด้วยยอดจำหน่ายมากกว่า 18
  ล้านเครื่อง (พฤศจิกายน 2555) ภายใต้แนวคิด “i-mobile...เพราะเราเข้าใจ”
  พร้อมนำเสนอผลิตภัณฑ์ และเทคโนโลยีคุณภาพ รวมถึงการบริการมาตรฐาน
  ในทุกความต้องการของลูกค้า คนไทย ซึ่งสามารถตอบโจทย์ทุกกลุ่มเป้าหมายทุกเพศ
  ทุกวัย ทั้งวัยรุ่น วัยทำงาน หรือแม้แต่ผู้สูงอายุ

  ปัจจุบัน ไอ-โมบาย ทำตลาดครอบคลุมกลุ่มผลิตภัณฑ์ ได้แก่

1.  กลุ่มผลิตภัณฑ์ ประเภทเบสิกโฟน โทรศัพท์เคลื่อนที่ ที่มีฟังก์ชั่นการใช้งานง่าย ราคาย่อมเยา
    ภายใต้ชื่อผลิตภัณฑ์ตระกูล “ฮิตส์” (Hitz Series)

2.  กลุ่มผลิตภัณฑ์ ประเภทฟีเจอร์โฟน โทรศัพท์เคลื่อนที่รองรับความบันเทิงแบบมัลติมีเดีย
    การใช้งานอินเตอร์เน็ตและการใช้งานโซเชียลเน็ตเวิร์ค ภายใต้ชื่อผลิตภัณฑ์ตระกูล “ซ่า”
    (ZAA)

3.  กลุ่มผลิตภัณฑ์ประเภทสมาร์ทโฟน โทรศัพท์เคลื่อนที่ระบบปฏิบัติการแอนดรอยด์
    รองรับการใช้งานอินเตอร์เน็ต 3G และการเชื่อมต่อไร้สายความเร็วสูง
    รองรับการใช้งานแอพพลิเคชั่น โซเชียลเน็ตเวิร์ค ภายใต้ชื่อ ผลิตภัณฑ์ตระกูล “ไอ-สไตล์”
    (i-STYLE)

4.  กลุ่มผลิตภัณฑ์ประเภทสมาร์ทโฟนระดับพรีเมี่ยม
    โทรศัพท์เคลื่อนที่ที่มีความโดดเด่นด้วยวัสดุคุณภาพเยี่ยมระบบปฏิบัติการแอนดรอยด์
    รองรับการใช้งานอินเตอร์เน็ต 3G และการเชื่อมต่อไร้สายความเร็วสูง
    รองรับการใช้งานแอพพลิเคชั่น โซเชียลเน็ตเวิร์คครบครัน ภายใต้ชื่อผลิตภัณฑ์ตระกูล “ไอคิว”
    (IQ)

5.  กลุ่มผลิตภัณฑ์ประเภทแท็บเลตพีซี แท็บเลตแอนดรอยด์ ที่รองรับการใช้งานประสิทธิภาพสูง
    ภายใต้ชื่อผลิตภัณฑ์ ตระกูล “ไอ-โน้ต” (i-note)

  รวมถึงกลุ่มแอร์การ์ดหรือยูเอสบี โมเดม เพื่อรองรับการเชื่อมต่ออินเตอร์เน็ตระบบ 3G
  และอุปกรณ์เสริมภายใต้
  ตราสินค้าไอ-โมบาย ซึ่งมีแนวโน้มการเติบโตสูงขึ้นอย่างต่อเนื่อง

ในส่วนของการโฆษณาประชาสัมพันธ์ และกิจกรรมการส่งเสริมการขาย บริษัทวางแผนการตลาด
เพื่อสร้างการรับรู้ให้แก่ผู้บริโภค ทั้งในรูปแบบ Above The Line เช่น การลงโฆษณาตามสื่อต่างๆ
ทั้งทางโทรทัศน์ วิทยุ สิ่งพิมพ์ และดิจิตอลมีเดีย ส่วนในรูปแบบ Below The Line
นั้นบริษัทได้จัดทำกิจกรรม ณ จุดขาย รวมถึงกิจกรรมโรดโชว์
ทั่วประเทศอย่างต่อเนื่อง เพื่อเป็นการตอกย้ำภาพลักษณ์ของแบรนด์สินค้าไอ-โมบาย
ให้เป็นที่รู้จักกว้างขวางมากขึ้น อีกทั้งยังสร้างความสัมพันธ์กับลูกค้าด้วยการบริหารลูกค้าสัมพันธ์
(Customer Relationship Management : CRM)
ผ่าน i-club ไอ-โมบาย เช่น
การมอบพริวิเลจแก่ลูกค้าในการซื้อสินค้าและบริการจากร้านไอ-โมบาย และร้านค้าชั้นนำต่างๆ
อีกมากมาย

 1.2) การให้บริการขายต่อบริการโทรศัพท์เคลื่อนที่ระบบ 3G (MVNO)

  กลุ่มลูกค้าเป้าหมาย (Target Customer)

  ในปีที่ผ่านมานี้
  บริษัทพุ่งเป้าหมายในการทำกิจกรรมทางการตลาดไปยังกลุ่มผู้ใช้บริการที่มีความต้องการใช้งานบริการอินเตอร์เน็ตความเร็วสูง
  ในลักษณะของ Fixed mobile broadband ซึ่งลูกค้าส่วนใหญ่จะใช้บริการ 3G
  ร่วมกับอุปกรณ์ประเภท Air card โดยลูกค้ากลุ่มนี้ส่วนใหญ่พักอาศัยอยู่ตามหอพัก อพาร์ทเมนท์
  คอนโด ที่ไม่สามารถเข้าถึงบริการ ADSL ได้

0.  กลยุทธ์ด้านการสื่อสารทางการตลาด (Marketing Communication Strategy)

  บริษัทเน้นการสื่อสารทางการตลาดที่หลากหลายรูปแบบร่วมกัน
  เพื่อทำการประชาสัมพันธ์บริการโทรศัพท์เคลื่อนที่ 3G ภายใต้แบรนด์ i-mobile 3GX
  ให้เป็นที่รู้จักของกลุ่มลูกค้าเป้าหมายมากที่สุด โดยบริษัทเน้นทำการตลาดทั้ง 2 รูปแบบ ดังนี้

-   Above the line

  บริษัทเน้นการโฆษณาประชาสัมพันธ์ผ่านสื่อต่างๆ เช่น สื่อโฆษณากลางแจ้ง สื่อออนไลน์ สื่อสิ่งพิมพ์
  เป็นต้น

-   Below the line

  บริษัทเน้นทำจัดกิจกรรมทางการตลาด (Event marketing) ตามห้างสรรพสินค้า
  อาคารสำนักงาน ตลาดนัด เป็นต้น เพื่อเข้าถึงกลุ่มลูกค้าเป้าหมาย
  และให้ลูกค้าได้เกิดประสบการณ์ในการใช้งานบริการโทรศัพท์เคลื่อนที่ 3G
  รวมถึงบริษัทได้มีการปรับปรุงพื้นที่บางส่วนของร้าน i-mobile และ i-mobile 3GX ให้เป็น
  Experience zone สำหรับบริการ 3G

1.  กลยุทธ์ด้านการบริการหลังการขาย (After Sale Service Strategy)

  บริษัทขยายช่องทางของบริการหลังการขายอย่างต่อเนื่อง ทั้งช่องทาง Online และ Offline
  เพื่อให้ครอบคลุมการให้บริการแก่ลูกค้ามากที่สุด เช่น ช่องทางในการชำระค่าบริการ (Bill
  payment channel) ช่องทางการเติมเงิน (Top up channel) เป็นต้น
  รวมถึงมีการเพิ่มช่องทางติดต่อสื่อสารระหว่างลูกค้ากับบริษัทมากขึ้น เช่น บริการ Call center
  ผ่าน LINE application ให้ลูกค้าสามารถติดต่อกับบริษัทได้สะดวกรวดเร็วมากยิ่งขึ้น

1.3) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  กลุ่มลูกค้าเป้าหมายในสายธุรกิจข้อมูลข่าวสารและสาระความบันเทิง

+-------------+--------------------------------------------------------+
| แบรนด์       | กลุ่มเป้าหมาย                                             |
+=============+========================================================+
| BUG 1113    | กลุ่มคนทำงาน อายุ 21 - 40 ปี อาศัยอยู่ในกรุงเทพฯ ปริมณฑล        |
|             | และเมืองใหญ่                                             |
+-------------+--------------------------------------------------------+
| BUG 1900    | กลุ่มเป้าหมายหลัก : กลุ่มวัยรุ่นชายอายุ 15 - 35 ปี                |
|             | อาศัยอยู่ในกรุงเทพฯ และเมืองใหญ่ ที่ชอบกีฬา เป็นพิเศษ             |
|             |                                                        |
|             | : กลุ่มแม่บ้านอายุ 30-60 ปี ที่สนใจในโหราศาสตร์                 |
|             |                                                        |
|             | กลุ่มเป้าหมายรอง : กลุ่มวัยรุ่นอายุ 15 - 21 ปี อาศัยอยู่ในกรุงเทพฯ   |
|             | และเมืองใหญ่                                             |
+-------------+--------------------------------------------------------+
| BUG2Mobile  | กลุ่มวัยรุ่นและคนทำงานอายุ 15 - 35 ปี อาศัยอยู่ในกรุงเทพฯ         |
|             | และเมืองใหญ่ เป็นกลุ่มคนรุ่นใหม่ชอบความทันสมัย และสนใจในเทคโนโลยี |
+-------------+--------------------------------------------------------+

  กลยุทธ์การตลาด

  1. คิดค้นและพัฒนาการให้บริการด้วยเทคโนโลยีที่นำสมัย และง่ายต่อการใช้งาน

  2. นำเสนอเนื้อหาสาระข้อมูลใหม่ และทันสมัย
  เพื่อให้ตรงกับความต้องการของผู้บริโภคในแต่ละกลุ่มอย่างดีที่สุด

  3. พัฒนาและสร้างความสัมพันธ์ที่ดีกับพันธมิตรธุรกิจที่มีชื่อเสียง
  และมีความเชี่ยวชาญในข้อมูลเฉพาะด้าน เพื่อสร้างความแตกต่างให้กับบริการข้อมูลประเภทต่างๆ

  4. ประสานงานกิจกรรมทางการตลาดอย่างใกล้ชิดกับบริษัทในเครือได้แก่ การให้บริการ
  Content บนโทรศัพท์เคลื่อนที่ i-mobile ผ่านบริการ Content Cafe เป็นต้น

2. ช่องทางการจัดจำหน่าย

2.1) โทรศัพท์เคลื่อนที่

  บริษัทได้ดำเนินการจำหน่ายโทรศัพท์เคลื่อนที่ ทั้งการค้าส่งและการค้าปลีก โดยในปี 2555
  ที่ผ่านมา ร้านค้า i-mobile by SAMART มีช่องทางค้าปลีกในประเทศ รวมทั้งสิ้นกว่า 6,000
  แห่ง ซึ่งในปี 2555 บริษัทขยายช่องทางการจัดจำหน่าย โดยเน้นไปที่ร้านค้าปลีก
  ทั้งในส่วนที่บริษัทจัดการเอง (Own shop) และในรูปแบบของแฟรนไชส์ (Franchise)
  รวมถึงการขยายร่วมไปกับกลุ่ม Hyper mart, Specialty store และ Organized trade
  เพื่อให้มีช่องทางการจำหน่ายที่เข้าถึงจุดต่างๆ ทั้งกรุงเทพฯ และต่างจังหวัดอย่างทั่วถึง ปลายปี
  2555 บริษัทมีแผนที่จะขยายรูปแบบช่องทางการจัดจำหน่ายเข้าสู่การค้าแบบออนไลน์
  ซึ่งกำลังได้รับความนิยมเพิ่มขึ้นเรื่อยๆ ด้วยเช่นกัน

ตารางแสดงรายละเอียดของช่องทางการจัดจำหน่ายแต่ละประเภท (ในประเทศ)

2.2) การให้บริการโทรศัพท์เคลื่อนที่ (MVNO)

  บริษัทขยายช่องทางในการจำหน่ายสินค้าและบริการไปยังต่างจังหวัดทุกภูมิภาคของประเทศที่สัญญาณบริการ
  TOT 3G สามารถให้บริการได้ ซึ่งปัจจุบันบริษัทมีช่องทางกระจายผลิตภัณฑ์อยู่ในพื้นที่ กรุงเทพฯ
  ปริมณฑล และ 18 จังหวัดหลัก เพื่อให้เข้าถึงกลุ่มลูกค้าเป้าหมายมากที่สุด
  โดยช่องทางปัจจุบันที่บริษัทมีอยู่มีทั้งสิ้น 7 ช่องทางด้วยกัน ได้แก่

1.  ร้าน i-mobile by Samart และร้าน i-mobile 3GX

2.  ตัวแทนจัดจำหน่าย (Dealer) ทั้งรูปแบบของ Dealer รายหลัก และรายย่อย (ลูกตู้)

3.  ร้านสะดวกซื้อ (Convenient store) เช่น 7-11, Lotus express, 108 shop,
    Family mart เป็นต้น

4.  Hyper mart และ Specialty store เช่น Lotus, Big C, Power Buy, Power
    Mall เป็นต้น

5.  ช่องทางร้าน IT ต่างๆ เช่น Banana IT, IT City เป็นต้น

6.  Direct sale
    บริษัทดำเนินการว่าจ้างบริษัทที่มีความชำนาญการขายตรงให้มาดำเนินการนำสินค้าและบริการไปยังกลุ่มลูกค้าเป้าหมายโดยตรง
    ในลักษณะของการทำการตลาดเชิงรุก

7.  Corporate sale บริษัทมีการขยายทีมงานดูแลลูกค้าองค์กรเพิ่มขึ้นอย่างต่อเนื่อง
    โดยแบ่งตามประเภทขององค์กร เช่น กลุ่ม Enterprise user Government SME
    University เป็นต้น

2.3) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  จากการวางตำแหน่งทางการตลาดของบริษัท สามารถ มัลติมีเดีย จำกัด
  ที่เน้นช่องทางการนำข้อมูล ข่าวสาร และสาระความบันเทิงสู่กลุ่มลูกค้าที่เป็นสื่อ 2 ทาง
  (Interactive Media)
  โดยผ่านช่องทางสื่อโทรคมนาคมที่หลากหลายไม่ว่าจะเป็นโทรศัพท์พื้นฐาน โทรศัพท์เคลื่อนที่
  คอมพิวเตอร์ คอมพิวเตอร์พกพา ตู้บริการข้อมูลอัตโนมัติ สื่อโทรคมนาคมในอนาคตอื่นๆ
  และการวางเป้าหมายที่จะนำเสนอพัฒนาการทางข้อมูลเพื่อให้ผู้ใช้บริการได้รับข้อมูล
  ข่าวสารและสาระความบันเทิงในรูปแบบที่มีคุณภาพและง่าย เพื่อให้ได้รับความสะดวกสบาย
  และเกิดความสนุกสนานกับชีวิตโดยผ่านช่องทางในการนำเสนอข้อมูลในลักษณะต่างๆ
  ที่ตรงตามความต้องการ และครอบคลุมกลุ่มเป้าหมายที่แตกต่างกัน ได้แก่

1. ช่องทางบริการข้อมูลด้วยเสียง (Audiotext) ภายใต้แบรนด์ BUG 1900

  2. ช่องทางเจ้าหน้าที่รับสาย (Call Center) ภายใต้แบรนด์ BUG 1113

  3. ช่องทาง Multimedia ภายใต้แบรนด์ BUG2Mobile

  4. ช่องทางผ่านโทรศัพท์เคลื่อนที่ i-mobile ภายใต้แบรนด์ i-Link

  5. ช่องทางผ่านเว็บไซต์ภายใต้แบรนด์ Showded, Edt guide, Soi19, Horoworld

  6. ช่องทางผ่านหน้าร้านค้าภายใต้แบรนด์ HoroWorld

3. ภาวะอุตสาหกรรมและการแข่งขัน 

3.1) โทรศัพท์เคลื่อนที่ 

  ธุรกิจโทรศัพท์เคลื่อนที่ในปี 2555 มีการเติบโตที่สดใส ในช่วงไตรมาสที่สองของปี
  ตลาดฟีเจอร์โฟนได้รับผลกระทบในช่วงสั้นๆ
  จากการห้ามนำเข้าและจำหน่ายโทรศัพท์ที่ถูกเพิกถอนใบรับรองเครื่องโทรคมนาคมและอุปกรณ์
  จำนวน 280 รุ่นของคณะกรรมการกิจการกระจายเสียง กิจการโทรทัศน์
  และกิจการโทรคมนาคมแห่งชาติ (กสทช.) ส่งผลให้ยอดจัดส่งลดลง 2%
  เมื่อเทียบกับไตรมาสแรกของปี
  นอกจากนี้ความนิยมในตัวสมาร์ทโฟนระดับล่างที่เพิ่มขึ้นยังทำให้ตลาดฟีเจอร์โฟนระดับบนหดตัวลงไปด้วย

  การเปิดตัวสมาร์ทโฟนไฮเอนด์รุ่นใหม่ๆ เช่น ไอโฟน 5 และ ซัมซุง กาแล็กซี่โน้ต 2
  ได้กระตุ้นยอดขายในตลาดโทรศัพท์สมาร์ทโฟนระดับบน และก่อให้เกิดการแข่งขันอย่างดุเดือด
  ส่วนตลาดสมาร์ทโฟนระดับล่างได้รับแรงกระตุ้นจากการเข้ามาทำตลาดที่เพิ่มขึ้นของผู้ผลิตโทรศัพท์เคลื่อนที่เจ้าใหม่ๆ
  ทั้งของประเทศไทยเอง และจากประเทศจีนด้วยเช่นกัน

  ตลาดสมาร์ทโฟนยังเติบโตได้ต่อเนื่อง ในขณะที่ตลาดฟีเจอร์โฟนเริ่มตึงตัว
  โดยผู้ผลิตและผู้จัดจำหน่ายอุปกรณ์โทรศัพท์เคลื่อนที่ได้นำสมาร์ทโฟนหลากหลายรุ่นเข้ามาทำตลาดด้วยระดับราคาต่างๆ
  ประกอบกับการที่ผู้ให้บริการเครือข่ายต่างๆ ได้ช่วยผลักดันผ่านการขยายเครือข่ายการให้บริการ
  3G และการนำเสนอดาต้าแพคเกจที่มีราคาถูกลงให้กับผู้บริโภค
  ทำให้ความต้องการซื้อสมาร์ทโฟนขยายตัวขึ้นตลอดปี 2555

  ในปี 2555 SIM ได้ให้ความสำคัญกับโทรศัพท์เคลื่อนที่แบบสมาร์ทโฟนมากขึ้น
  โดยโทรศัพท์เคลื่อนที่แบบสมาร์ทโฟนของไอ-โมบายมีสัดส่วนอยู่ที่ 18% ของยอดจำหน่ายทั้งหมด
  ขณะที่ยอดจำหน่ายโทรศัพท์เคลื่อนที่กว่า 80% ยังเป็นโทรศัพท์เคลื่อนที่แบบฟีเจอร์โฟน
  หรือโทรศัพท์เคลื่อนที่ที่รองรับการใช้งานโทรเข้า-ออก ส่วนในปี 2556
  คาดการณ์ว่ายอดจำหน่ายโทรศัพท์เคลื่อนที่แบบสมาร์ทโฟนของไอ-โมบายจะโตมากและกินสัดส่วนถึง
  70% ของยอดจำหน่ายทั้งหมด
  นับเป็นการเติบโตแบบก้าวกระโดดของโทรศัพท์เคลื่อนที่แบบสมาร์ทโฟนอย่างชัดเจน
  โดยจะเน้นโทรศัพท์เคลื่อนที่แบบสมาร์ทโฟนที่มีราคาที่ถูกกว่า เกาะติดทุกกระแสเทคโนโลยี
  ทั้งระบบปฏิบัติการแอนดรอยด์ที่พร้อมนำเวอร์ชั่นล่าสุดมาใส่ในโทรศัพท์เคลื่อนที่แบรนด์ไอ-โมบาย
  และยังคงเน้นการใช้งาน 2 ซิม
  รวมทั้งจัดทำแพ็กเกจการใช้งานดาต้าหรือการใช้งานรับ-ส่งข้อมูลควบคู่ไปด้วย อาทิ
  สามารถเล่นเฟซบุ๊ก หรือสังคมออนไลน์ต่างๆ
  ผ่านโทรศัพท์มือถือสมาร์ทโฟนของไอ-โมบายได้ทั้งปีโดยไม่จำกัดปริมาณการใช้งาน
  ก็น่าจะเป็นทางเลือกและจะสามารถเข้ามาชิงส่วนแบ่งตลาดได้ไม่ยากนัก

  นอกจากนี้ บริษัทยังมีความแข็งแกร่งทางด้านช่องทางการจัดจำหน่าย ซึ่งในปี 2555
  บริษัทมีส่วนแบ่งทางการตลาดในเชิงของการเป็นตัวแทนจัดจำหน่ายหลัก (Distributor)
  คิดเป็นร้อยละ 73 ในเชิงของปริมาณโทรศัพท์เคลื่อนที่ที่จำหน่าย
  และมีส่วนแบ่งทางการตลาดสำหรับตราสินค้า i-mobile (House brand) คิดเป็นร้อยละ 95
  โดยบริษัทประเมินว่าบริษัทเป็นผู้นำในการจัดจำหน่ายโทรศัพท์เคลื่อนที่เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ
  และยังประสบความสำเร็จในการสร้างตราสินค้า i-mobile
  ทำให้มีสัดส่วนทางการตลาดเพิ่มขึ้นจนเป็นผู้นำตลาดโทรศัพท์เคลื่อนที่ในประ เทศ

  บริษัทยังมีจุดแข็งในการมีบริษัทย่อยเป็นผู้ผลิตและพัฒนา Contents และเป็นผู้ให้บริการ MVNO
  ของเครือข่าย 3G
  ที่สามารถช่วยสนับสนุนการประกอบธุรกิจของบริษัทในการพัฒนาคอนเท้นท์และแอพพลิเคชั่นใหม่ๆ
  รวมถึงการให้บริการบนเครือข่าย 3G
  ซึ่งเท่ากับว่าบริษัทสามารถพัฒนาตนให้เป็นผู้ให้บริการด้านการสื่อสารความเร็วสูงครบวงจรที่สามารถเข้าถึงได้ในทุกชีวิตประจำวันเพื่อการเติบโตที่ยั่งยืนได้ต่อไปในอนาคต
  ดังนั้น บริษัทจึงมองว่าบริษัทมีความได้เปรียบในการดำเนินธุรกิจมากกว่าบริษัทอื่นๆ
  ที่ประกอบธุรกิจในลักษณะเดียวกัน

3.2) การให้บริการโทรศัพท์เคลื่อนที่ (MVNO)

  ในช่วงปลายปี 2555 คณะกรรมการกิจการกระจายเสียง กิจการโทรทัศน์
  และกิจการโทรคมนาคมแห่งชาติ (กสทช.) ได้เปิดประมูล สัญญาณ 3G คลื่นความถี่ 2.1
  กิกะเฮิรตซ์ และออกใบอนุญาตใช้คลื่นความถี่สำหรับกิจการโทรคมนาคมเคลื่อนที่สากลย่าน 2.1
  กิกะเฮิรตซ์ หรือใบอนุญาต 3G และใบอนุญาตประกอบกิจการโทรคมนาคมแบบที่สาม
  คือมีโครงข่ายเป็นของตัวเอง ให้กับผู้ที่ชนะการประมูลทั้ง 3 ราย ได้แก่ บริษัท แอดวานซ์
  ไวเลส เน็ตเวิร์ค จำกัด ในเครือ
  เอไอเอส บริษัท ดีแทค เน็ตเวิร์ค จำกัด ในเครือดีแทค และบริษัท เรียล ฟิวเจอร์ จำกัด
  ในเครือกลุ่มทรู เมื่อวันที่ 7 ธ.ค. 2555 โดยทั้งสองใบอนุญาตเป็นใบอนุญาตที่ใช้คู่กัน
  ซึ่งใบอนุญาตมีผลตั้งแต่วันที่ 7 ธ.ค. 2555 - 6 ธ.ค. 2570 รวมระยะเวลาใบอนุญาต 15 ปี
  และได้กำหนดเงื่อนไขแนบท้ายเพื่อให้เกิดความชัดเจนและไม่ขัดกับประกาศอัตราค่าบริการขั้นสูง
  กำหนดให้มีการลดอัตราค่าบริการทั้งเสียงและข้อมูลลง 15-20% จากอัตราบริการเฉลี่ยในตลาด
  ณ วันที่รับใบอนุญาต

  จึงเป็นที่คาดการณ์ว่าภาพรวมตลาดในปี 2556 จะคึกคักและมีสีสันขึ้นแน่นอน
  เพราะผู้ให้บริการจะออกแคมเปญดึงดูดลูกค้าทั้งในกลุ่มที่เข้าใจเทคโนโลยีอยู่แล้วและกลุ่มที่ยังใช้
  2G ให้เปลี่ยนมาใช้ 3G ซึ่งเป็นกลุ่มคนส่วนใหญ่ของประเทศ
  แต่จะเริ่มเร็วแค่ไหนขึ้นอยู่กับความพร้อมของโครงข่าย ดังนั้นใครพร้อมก่อนย่อมได้เปรียบ
  และคาดว่าการแข่งขันของตลาด 3G ในช่วงครึ่งปีแรกจะยังไม่น่าตื่นเต้น
  เนื่องจากผู้ให้บริการเครือข่ายโทรศัพท์เคลื่อนที่อยู่ระหว่างวางโครงข่ายและปรับปรุงโครงข่ายเป็น
  3G โดยการแข่งขันจะรุนแรง ขึ้นในช่วงครึ่งปีหลังของปี 2556
  เพราะแต่ละแบรนด์ต้องหาจุดแตกต่างในการทำตลาดให้ได้ เนื่องจากแบรนด์ที่เป็นเบอร์ 1
  เน้นเรื่องของภาพลักษณ์ที่ดูดีและเทคโนโลยีที่ทันสมัยแล้ว ดังนั้นแบรนด์ที่ 2 และ 3
  ต้องหาจุดแตกต่างให้ได้

3.3) การให้บริการข้อมูล ข่าวสาร และสาระความบันเทิงในรูปแบบมัลติมีเดีย 

  1. ธุรกิจให้บริการในรูปของเสียง (Voice) ด้วยระบบ Audiotext
  ปัจจุบันผู้ประกอบธุรกิจด้านการให้บริการข้อมูลด้วยเสียงด้วยระบบ Audiotext ในประเทศไทย
  มีจำนวนทั้งสิ้น 10 บริษัท ซึ่งในกลุ่มธุรกิจนี้ บริษัท สามารถ มัลติมีเดีย จำกัด (“BUG”)
  เป็นผู้นำในตลาดมีส่วนแบ่งการตลาดประมาณร้อยละ 70 ของมูลค่าตลาดโดยรวม นอกจากนี้ BUG
  ยังเป็นผู้ให้บริการข้อมูลด้วยเสียง (Audiotext)
  รายเดียวที่ให้ความสำคัญในการสร้างตราสินค้า BUG 1900
  มีการนำเสนอรูปแบบการให้บริการที่แตกต่าง
  ซึ่งเป็นการสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่แตกต่างไปจากผู้ให้บริการข้อมูลด้วยเสียง
  (Audiotext) รายอื่นๆ จากการวางตำแหน่งทางการตลาดของ BUG
  ในการเน้นช่องทางการนำเสนอข้อมูล ข่าวสาร และสาระความบันเทิงที่มีความหลากหลาย
  และเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทางเมื่อเปรียบเทียบกับผู้ประกอบธุรกิจเดียวกันรายอื่น

  ผู้ให้บริการข้อมูลด้วยเสียง (Audiotext) รายใหญ่ 5 รายแรกมีดังนี้ BUG 1900 บริษัท
  ไทยออดิโอเท็กซ์ เซอร์วิส จำกัด บริษัท ไทยเทเลวอยซ์ จำกัด บริษัท อินโฟเทล คอมมิวนิเคชั่น
  จำกัด และบริษัท 108 1900 ออดิโอเท็กซ์ จำกัด

  2. ธุรกิจให้บริการในรูปของเสียง (Voice) ผ่านเจ้าหน้าที่รับสาย หรือ Information Call
  Center มีผู้ให้บริการได้แก่ BUG 1113 ของบริษัท สามารถ มัลติมีเดีย จำกัด บริการ 1133
  ของ บริษัท ทีโอที จำกัด (มหาชน) และบริการ 1188 ของ บริษัท เทเลอินโฟ มีเดีย จำกัด

  3. ธุรกิจการให้บริการในรูปของข้อความ หรือภาพ (Non-Voice) ได้แก่ BUG2Mobile
  ของบริษัท สามารถ มัลติมีเดีย จำกัด Shinee, N-Content, Mobiclub และ Siam2you
  เป็นต้น

  ค) การจัดหาผลิตภัณฑ์หรือบริการ

1. โทรศัพท์เคลื่อนที่

  นับตั้งแต่ปี 2547 เป็นต้นมา SIM ได้เริ่มมีการจัดจำหน่ายโทรศัพท์เคลื่อนที่ที่เป็น House Brand
  ภายใต้ชื่อ i-mobile ซึ่งได้รับการตอบรับเป็นอย่างดีจากลูกค้า โดยมียอดขายในปี 2555
  คิดเป็นร้อยละ 95 ของยอดการขายโทรศัพท์เคลื่อนที่ทั้งหมดของ SIM โดย SIM
  มีการสำรวจความต้องการของลูกค้า เพื่อพัฒนาผลิตภัณฑ์ใหม่ๆ ทั้งรูปลักษณ์และการใช้งาน
  (feature) ให้ตรงกับความต้องการของลูกค้ากลุ่มเป้าหมายให้มากที่สุด ซึ่งในปี 2555
  บริษัทให้ความสำคัญในการพัฒนาโทรศัพท์เคลื่อนที่แบบสมาร์ทโฟนมากขึ้น
  เพื่อให้สอดคล้องตามความต้องการของตลาด นอกจากนี้ SIM ยังได้สั่งซื้อโทรศัพท์เคลื่อนที่ชั้นนำ
  ได้แก่ Samsung จากผู้แทนจำหน่ายในประเทศ และนำเข้าโดยตรงจากผู้ผลิตในต่างประเทศ
  เพื่อตอบสนองตามความต้องการของผู้บริโภค
  ส่วนซิมการ์ดและบัตรเติมเงินสั่งซื้อจากบริษัทผู้ให้บริการโทรศัพท์เคลื่อนที่ทั้ง GSM และ CDMA
  ทุกค่ายโดยตรง

2. การให้บริการโทรศัพท์เคลื่อนที่ (MVNO)

  บริษัทยังคงเน้นกลยุทธ์การขายควบ (Bundled package) นำเสนอแพ็กเกจบริการ 3G
  ร่วมกับอุปกรณ์เครื่องลูกข่ายต่างๆ เข้าด้วยกัน โดยหลักๆ แล้วจะเน้น Bundled package กับ
  Smart phone ของ i-mobile เป็นหลัก เนื่องจากเครื่อง Smart phone
  กำลังเป็นที่นิยมในตลาดโทรศัพท์เคลื่อนที่ รวมถึงกลยุทธ์ Bundled package
  ยังมีข้อดีที่ช่วยให้กลุ่มผู้ใช้บริการ 3G มีอัตราการยกเลิกบริการที่ต่ำลง
  และแพ็กเกจที่นำเสนอส่วนใหญ่จะเป็นแพ็กเกจ Unlimited data usage
  เพื่อให้สามารถแข่งขันกับผู้ให้บริการรายอื่นๆ ได้ โดยแพ็กเกจที่จะนำเสนอในปีที่ผ่านมามีทั้งหมด
  5 กลุ่มแพ็กเกจหลัก ดังนี้

1.  Smart Phone package

  นำเสนอ Bundled package ร่วมกับโทรศัพท์ประเภท Smart phone แบรนด์ i-mobile
  และแบรนด์ชั้นนำอื่นๆ ซึ่งมีค่าบริการรายเดือนหลายอัตรา ตั้งแต่เดือนละ 199 ถึง 699
  บาทต่อเดือน เพื่อเจาะกลุ่มลูกค้าที่เป็นกลุ่ม Entry level จนถึงกลุ่ม Premium level

2.  Tablet PC package

  นำเสนอแพ็กเกจร่วมกับ i-Note (Tablet PC ของ i-mobile) และ Tablet PC
  แบรนด์ชั้นนำ เช่น แพ็กเกจซื้อ i-note 2 ฟรีใช้งานบริการ Data 150 MB ต่อเดือน
  และบริการเสียง 50 นาทีต่อเดือน

3.  Internet SIM package

  นำเสนอแพ็กเกจซื้อ Air card 3GX พร้อมซิม i-mobile 3GX ทั้งซิมการ์ดเติมเงิน
  และรายเดือน รับสิทธิใช้งานบริการ Data ฟรีนาน 3, 6 เดือน
  โดยเน้นแพ็กเกจดังกล่าวเน้นเจาะกลุ่มลูกค้าที่พักอาศัยตามอพาร์ทเมนท์ หอพัก คอนโด เป็นต้น

  4. Corporate package

  แพ็กเกจนี้เน้นเจาะกลุ่มผู้ใช้บริการประเภทองค์กร เช่น ธุรกิจขนาดกลางและขนาดย่อม (SME)
  และกลุ่มองค์กรขนาดใหญ่ (Enterprise)

  5. Solution package

  บริษัทมีการนำเสนอแพ็กเกจสำหรับกลุ่มลูกค้า Solution project
  ที่มีความต้องการในการใช้งานบริการ 3G เพื่อไปประยุกต์ใช้งานกับบริการที่ให้บริการ อาทิ
  โปรเจค AMR (เครื่องอ่านมิเตอร์ค่าไฟฟ้าอัตโนมัติ) GPS tracking เป็นต้น

3. การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  ข้อมูล ข่าวสาร และสาระความบันเทิงต่างๆ (Contents)
  ที่บริษัทนำเสนอร่วมไปกับการจำหน่ายโทรศัพท์เคลื่อนที่นั้นเป็นการสั่งซื้อมาจากบริษัท สามารถ
  มัลติมีเดีย จำกัด ซึ่งเป็นผู้ผลิตและพัฒนา Contents (Content Provider)
  และบางส่วนเป็นการสั่งซื้อจากพันธมิตรทางธุรกิจทั่วไป ผู้ผลิตและพัฒนา Contents อื่นๆ

เนื่องจากรูปแบบของการให้บริการข้อมูล ข่าวสาร และสาระความบันเทิงของบริษัท สามารถ มัลติมีเดีย จำกัด เป็นการนำเสนอบริการข้อมูลไปสู่กลุ่มเป้าหมายที่หลากหลายทั้งอายุ เพศ อาชีพ และรูปแบบวิถีชีวิตที่แตกต่างกันออกไป เพื่อให้การนำเสนอบริการตรงกับความต้องการของผู้ใช้บริการมากที่สุด บริษัท สามารถ มัลติมีเดีย จำกัด จึงเล็งเห็นความสำคัญอย่างยิ่งในการสร้างทีมจัดเก็บรวบรวมข้อมูลขนาดใหญ่เพื่อให้ได้มาซึ่งข้อมูลที่ทันสมัย มีความหลากหลาย อีกทั้งการคัดสรรผู้ดำเนินรายการที่มีความรู้ ความเชี่ยวชาญเข้ามาให้คำแนะนำในเรื่องต่างๆ ที่คาดว่าผู้ใช้บริการมีความสนใจ โดยมีการแบ่งรายได้ให้กับผู้ดำเนินรายการต่างๆ ในอัตราที่แล้วแต่จะตกลงกัน โดยในปัจจุบันบริษัท สามารถ มัลติมีเดีย จำกัด มีการจัดหาข้อมูลโดยทีมงานของบริษัทเองในส่วนที่รวบรวมจัดเก็บเอง และจากผู้ให้บริการภายนอกที่มีความชำนาญเฉพาะด้าน ตลอดจนรวบรวมข้อมูลจากพันธมิตรทางธุรกิจต่างๆ ทั้งนี้ เนื้อหาข้อมูล ข่าวสาร และสาระความบันเทิงต่างๆ แบ่งออกเป็น 6 กลุ่มหลัก ดังนี้

  1. Sport ให้บริการข้อมูลเชิงลึกเกี่ยวกับกีฬา เช่น ตารางการแข่งขัน ผลการแข่งขัน
  สนามแข่งขัน ข่าวสารเกี่ยวกับแวดวงกีฬา เป็นต้น

  2. Game ให้บริการเกมส์โดยผ่านบริการข้อมูลด้วยเสียง (Audiotex) เช่น 1900 เกมส์
  ดาวน์โหลดเกมส์อินเตอร์แอคทีฟ และเกมส์ออนไลน์ผ่านโทรศัพท์เคลื่อนที่ ซึ่งมีทั้งเกมส์ที่บริษัท
  สามารถ มัลติมีเดีย จำกัด เป็นผู้พัฒนาเอง
  และพันธมิตรที่เชี่ยวชาญทางด้านเกมส์ทั้งในและต่างประเทศ

  3. Entertainment เป็นกลุ่มที่ให้บริการข้อมูลเชิงลึกทางด้านบันเทิง เช่น เพลง วีดีโอ
  ภาพยนตร์ และ Mobile Fashion เช่น Ring Tone, Logo, Picture Message,
  Screen Saver และข้อมูลบันเทิงยามค่ำคืน เช่น ผับ บาร์ คาราโอเกะ เป็นต้น

  4. Lifestyle ให้บริการข้อมูลในเชิงลึกเกี่ยวกับชีวิตประจำวัน เช่น ร้านอาหาร โรงแรม
  บริษัททัวร์ แพ็คเกจทัวร์ ช้อปปิ้ง ส่วนลดร้านค้า Massage & Spa เป็นต้น

  5. News & Information เป็นกลุ่มที่ให้บริการข้อมูลเกี่ยวกับหมายเลขโทรศัพท์พื้นฐาน
  และข้อมูล ข่าวสารต่างๆ ที่เป็นประโยชน์ต่อสาธารณชน ได้แก่ ข้อมูลหุ้น
  ข้อมูลสายการบินและตารางการบิน รายงานอากาศ รายงานจราจร อัตราดอกเบี้ย
  อัตราแลกเปลี่ยน ราคาทองคำ และข้อมูลเกี่ยวกับการติดต่อหน่วยงานราชการต่างๆ
  ข้อมูลสถานทูต ข้อมูลสถานที่ท่องเที่ยว เป็นต้น

6.  Consultancy ให้บริการข้อมูลทางด้านการให้คำปรึกษา
    คำแนะนำโดยผู้เชี่ยวชาญเฉพาะด้านโดยบริการ 1900 เช่นบริการทางด้านการแพทย์ จิตวิทยา
    การดูแลเกี่ยวกับความสวยงาม เพศศึกษา
    และโหราศาสตร์จากโหรที่มีชื่อเสียงที่สุดในประเทศไทย

  ข้อมูลข้างต้นมีการจัดเก็บรวบรวมทั้งในรูปแบบของตัวอักษร ภาพนิ่ง ภาพเคลื่อนไหว
  เพื่อรองรับกับช่องทางการจัดจำหน่าย และเทคโนโลยีที่เปลี่ยนแปลงไปในอนาคตด้วย นอกจากนี้
  บริษัทยังเข้าสู่ธุรกิจอุตสาหกรรมการบันเทิง ด้วยการพัฒนาข้อมูลข่าวสารด้านการละครและดารา
  รวมถึงการจัดกรุ๊ปทัวร์ตามรอยละครดังด้วยเช่นกัน

---รายละเอียดเพิ่มเติมสามารถดูได้จากแบบแสดงรายการข้อมูลประจำปี (แบบ 56-1) ของบริษัท
สามารถ ไอ-โมบาย จำกัด (มหาชน)---

2.  สายธุรกิจสารสนเทศและสื่อสารโทรคมนาคม ICT Solutions & Services

  ดำเนินธุรกิจบริการด้านระบบสารสนเทศผ่านโครงข่ายสื่อสารโทรคมนาคมต่างๆ
  รวมทั้งบริการให้คำปรึกษา รับเหมา ออกแบบติดตั้ง บริหารจัดการ และ บำรุงรักษา
  ระบบเทคโนโลยีสารสนเทศและการสื่อสารครบวงจรแบบบูรณาการ (Total Solutions &
  Services) ให้บริการระบบแก่หน่วยงานเอกชนขนาดใหญ่ รัฐวิสาหกิจ หน่วยราชการ โดยในปี
  2555 สายธุรกิจนี้มีรายได้รวม 7,513.4 ล้านบาท หรือคิดเป็นร้อยละ 44.9
  ของรายได้รวมของกลุ่มบริษัท สายธุรกิจนี้ประกอบด้วย บริษัทย่อย 13 บริษัท ดังนี้ บริษัท
  สามารถเทลคอม จำกัด (มหาชน) บริษัท สามารถคอมมิวนิเคชั่น เซอร์วิส จำกัด บริษัท
  สามารถคอมเทค จำกัด บริษัท สามารถบรอดแบนด์ เซอร์วิสเซส จำกัด บริษัท ไทยเทรดเน็ท
  จำกัด บริษัท พอสเน็ท จำกัด บริษัท สามารถ อินโฟเนต จำกัด บริษัท พอร์ทัลเน็ท จำกัด บริษัท
  สมาร์ทเทอร์แวร์ จำกัด บริษัท สามารถ เอ็ด เท็ค จำกัด บริษัท สามารถรีเสิร์ชแอนด์ดีเวล
  ลอปเม้นท์ จำกัด บริษัท เน็ท มีเดีย จำกัด และ บริษัท ไอที แอ๊บโซลุท จำกัด

ลักษณะผลิตภัณฑ์หรือบริการ

  สายธุรกิจสารสนเทศและสื่อสารโทรคมนาคม ได้แบ่งลักษณะผลิตภัณฑ์หรือบริการออกเป็น 5
  กลุ่มบริการดังนี้

1.  ธุรกิจบริการเครือข่ายสื่อสาร (Network Services)

  ให้บริการเช่าระบบสื่อสารผ่านดาวเทียมความเร็วสูง iPSTAR และ VSAT ดำเนินการโดย
  บริษัท สามารถเทลคอม จำกัด (มหาชน)
  ซึ่งเป็นบริษัทเอกชนรายแรกที่ให้บริการการสื่อสารข้อมูลภาพและเสียงผ่านดาวเทียม
  โดยได้รับสัมปทานจากกรมไปรษณีย์โทรเลข ตั้งแต่ปี 2538
  ซึ่งปัจจุบันเปลี่ยนเป็นใบอนุญาตจากสำนักงานคณะกรรมการกิจการกระจายเสียง กิจการโทรทัศน์
  และกิจการโทรคมนาคมแห่งชาติ (กสทช.) เรียบร้อยแล้ว โดยมีโครงการสำคัญที่ผ่านมา ได้แก่
  โครงการอินเตอร์เน็ตโรงเรียน (School Net)
  เป็นการติดตั้งและให้บริการอินเทอร์เน็ตความเร็วสูงผ่านดาวเทียม (iPSTAR)
  ให้กับโรงเรียนในสังกัดกระทรวงศึกษาธิการจำนวน 10,600 โรงเรียนซึ่งกระจายอยู่ทั่วประเทศ

  ให้บริการเครือข่ายสื่อสารความเร็วสูงหลายสื่อแบบสายเช่าพิเศษ Leased line, DSL
  (Digital Subscriber Line), Frame Relay และ ATM
  รวมถึงบริการสื่อสารข้อมูลไร้สาย โดยได้ทำสัญญาเช่าเครือข่ายจากบริษัท ทีโอที จำกัด
  (มหาชน) อายุสัญญา 15 ปี ตั้งแต่ปี 2543 จนถึง ปี 2558 สำหรับการให้บริการดังกล่าว
  ซึ่งได้มีติดตั้งระบบโครงข่ายใน 35 ชุมสายโทรศัพท์
  ที่สามารถรองรับพื้นที่การให้บริการได้ครอบคลุมประมาณร้อยละ 80 ของกรุงเทพฯ
  เพื่อให้บริการสื่อสารข้อมูลความเร็วสูงที่สามารถรองรับความต้องการใช้งานธุรกิจที่หลากหลาย
  นอกจากนั้นยังให้บริการประชุมทางไกลผ่านจอภาพ บริการระบบสื่อสารภายในองค์กร
  และบริการกระจายสัญญาณวิทยุโทรทัศน์ผ่านดาวเทียม (Digital Broadcasting)
  ตลอดจนให้คำปรึกษาออกแบบ ติดตั้ง บำรุงรักษา
  และบริหารระบบเทคโนโลยีสารสนเทศและสื่อสารโทรคมนาคมที่มีความเหมาะสมกับความต้องการในการใช้งานของลูกค้าอย่างมีประสิทธิภาพสูงสุด
  รวมถึงการให้บริการซ่อมอุปกรณ์เครือข่ายที่ได้รับมาตรฐาน ISO 9000-2000
  โดยมีศูนย์บริการกระจายอยู่ทั่วประเทศจำนวน 38 แห่งซึ่งดำเนินการโดย บริษัท
  สามารถเทลคอม จำกัด (มหาชน) และบริษัท สามารถคอมมิวนิเคชั่น เซอร์วิส จำกัด

  นอกจากนี้ บริษัท สามารถเทลคอม จำกัด (มหาชน) ยังได้รับแต่งตั้งจากบริษัท Cisco
  Systems ผู้ผลิตอุปกรณ์ระบบเครือข่ายสื่อสารชั้นนำของโลก ให้เป็นพันธมิตรทางธุรกิจระดับสูงสุด
  หรือ Gold Certified Partner เพื่อร่วมมือในการยกระดับการทำตลาด การให้บริการ
  และการพัฒนาศักยภาพของบุคลากร ทางด้านผลิตภัณฑ์ระบบเครือข่ายและโซลูชั่นของ Cisco
  เพื่อเสริมสร้างความได้เปรียบในการแข่งขันในระยะยาว

โครงการที่ยังไม่ได้ส่งมอบ

ณ วันที่ 31 ธันวาคม 2555 กลุ่มธุรกิจบริการเครือข่ายสื่อสารมีโครงการที่ยังไม่ได้ส่งมอบ ดังนี้

+---+----------+---------------------------+------+------+-----+----+
| ล | ร        | ชื่อโครงการ                 | สัญญา |      | ม   | คว |
| ำ | ายชื่อลูกค้า |                           |      |      | ูลค่า | าม |
| ด |          |                           |      |      |     |    |
| ับ |          |                           |      |      | โ   | ค  |
|   |          |                           |      |      | ครง | ืบห |
| ที่ |          |                           |      |      | การ | น้า |
|   |          |                           |      |      |     |    |
|   |          |                           |      |      | (ล  | (  |
|   |          |                           |      |      | ้านบ | %) |
|   |          |                           |      |      | าท) |    |
+===+==========+===========================+======+======+=====+====+
|   |          |                           | วันที่  | วันที่  |     |    |
|   |          |                           |      |      |     |    |
|   |          |                           | เริ่ม  | สิ้นสุด |     |    |
+---+----------+---------------------------+------+------+-----+----+
| 1 | บริษัท กสท | โครงการจัดทำระบบโครงข่าย    | 21/1 | 18/  | 417 | 5% |
| . | โ        | Digital Trunked Radio     | 2/55 | 8/56 | .96 |    |
|   | ทรคมนาคม | System (DTRS) จำนวน 1     |      |      |     |    |
|   | จำกัด     | ระบบ                      |      |      |     |    |
|   | (มหาชน)  |                           |      |      |     |    |
+---+----------+---------------------------+------+------+-----+----+
| 2 | บริษัท     | โครงการจ้างเหมาติดตั้งระบบวิทย | 1/   | 31/1 | 2   | 2  |
| . | ทีโอที     | ุสื่อสารถวายพระบรมโอรสาธิราชฯ | 6/55 | 2/56 | 2.3 | 0% |
|   | จำกัด     | ยี่ห้อ Motorola (ระยะที่ 2)    |      |      |     |    |
|   |          |                           |      |      |     |    |
|   | (มหาชน)  |                           |      |      |     |    |
+---+----------+---------------------------+------+------+-----+----+
| 3 | บริษัท     | โครงกา                    | 26/  | 23/  | 19  | 8  |
| . | ทีโอที     | รงานจ้างเหมาปรับปรุงระบบบริหา | 9/55 | 2/56 | .48 | 0% |
|   | จำกัด     | รจัดการโครงข่ายอุปกรณ์สื่อสัญญาณ |      |      |     |    |
|   |          | TNEP ยี่ห้อ HP               |      |      |     |    |
|   | (มหาชน)  |                           |      |      |     |    |
+---+----------+---------------------------+------+------+-----+----+
| 4 | บริษัท     | โครงการส                  | 25/  | 31/1 | 15  | 7  |
| . | ทีโอที     | ร้างโครงข่ายโทรศัพท์เคลื่อนที่ยุคที่ | 5/54 | 0/56 | ,99 | 0% |
|   | จำกัด     | 3 (3G Nationwide)         |      |      | 9.5 |    |
|   | (มหาชน)  |                           |      |      |     |    |
+---+----------+---------------------------+------+------+-----+----+
| 5 | บริษัท     | โครงการจัดซื้ออุปกรณ์เพื่อให้บ    | 6/1  | 4/   | 19  | 8  |
| . | ทีโอที     | ริการอินเทอร์เน็ตไร้สายโครงการ | 1/55 | 2/56 | .85 | 5% |
|   | จำกัด     | PTT FreeWiFi              |      |      |     |    |
|   |          |                           |      |      |     |    |
|   | (มหาชน)  |                           |      |      |     |    |
+---+----------+---------------------------+------+------+-----+----+
| 6 | บริษัท     | โครงการงานจ้าง             | 3/   | 3/1  | 18  | 3  |
| . | ทีโอที     | บำรุงรักษาและซ่อมแซมแก้ไขระบบ | 9/55 | 0/56 | .60 | 5% |
|   | จำกัด     | SMSC, MMSC และ RBT        |      |      |     |    |
|   |          |                           |      |      |     |    |
|   | (มหาชน)  |                           |      |      |     |    |
+---+----------+---------------------------+------+------+-----+----+
| 7 | มอเ      | โครงก                     | 6/1  | 5/   | 1   | 9  |
| . | ตอร์อลิอันส์ | ารซื้อวิทยุสื่อสารพร้อมติดตั้งจำนวน | 1/55 | 4/56 | 1.5 | 0% |
|   |          | 615 เครื่อง                 |      |      |     |    |
+---+----------+---------------------------+------+------+-----+----+

หมายเหตุ : 1) มูลค่างานโครงการเป็นตัวเลขที่ยังไม่รวม VAT

2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า %)

  2. ธุรกิจบริการรับเหมาออกแบบติดตั้งระบบ (System Integration)

  ธุรกิจการให้บริการรับเหมา ออกแบบ ติดตั้งระบบเทคโนโลยีสารสนเทศและการสื่อสาร
  และการจัดจำหน่าย / ซ่อมบำรุงอุปกรณ์สื่อสาร / ระบบคอมพิวเตอร์
  และระบบสื่อสารทั้งภาพและเสียง กับหน่วยงานราชการ ให้บริการแบบครบวงจร
  (Turn-key Project) ตลอดจนถึงการให้บริการหลังการขาย
  โดยผลิตภัณฑ์ที่ทางบริษัทจัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
  และเทคโนโลยีสารสนเทศเป็นหลัก ดำเนินการโดยบริษัท สามารถคอมเทค จำกัด

  บริษัทได้พัฒนาการทำงานต่อเนื่องเพื่อเพิ่มประสิทธิภาพและประสิทธิผลขององค์กรในด้านการขาย
  (Sales) ทีมงานวิศวกรรมทั้งด้านการออกแบบระบบและด้านการพัฒนาซอฟต์แวร์
  (Engineering & Software Development)
  รวมทั้งทีมงานการติดตั้งและการบริการหลังการขาย (Implementation & Services)
  เพื่อให้ทันต่อการเปลี่ยนแปลงของธุรกิจในปัจจุบัน
  รวมทั้งยังคงรักษามาตรฐานการให้บริการที่สอดคล้องกับมาตรฐาน ISO 9001:2000
  และมาตรฐาน CMMI Level 3 ซึ่งเป็นมาตรฐานด้านการพัฒนาระบบซอฟต์แวร์
  ทำให้ระบบงานและการบริการลูกค้าดีขึ้น อันเป็นส่วนสำคัญในการแข่งขันในระยะยาว

โครงการที่ยังไม่ได้ส่งมอบ

ณ วันที่ 31 ธันวาคม 2555
กลุ่มธุรกิจบริการรับเหมาออกแบบติดตั้งระบบมีโครงการที่ยังไม่ได้ส่งมอบ ดังนี้

+---+---------------+----------------------+------+------+-----+-----+
| ล | รายชื่อลูกค้า     | ชื่อโครงการ            | สัญญา |      | ม   | ค   |
| ำ |               |                      |      |      | ูลค่า | วาม |
| ด |               |                      |      |      |     |     |
| ับ |               |                      |      |      | โ   | คืบ  |
|   |               |                      |      |      | ครง | หน้า |
| ที่ |               |                      |      |      | การ |     |
|   |               |                      |      |      |     | (%) |
|   |               |                      |      |      | (ล  |     |
|   |               |                      |      |      | ้านบ |     |
|   |               |                      |      |      | าท) |     |
+===+===============+======================+======+======+=====+=====+
|   |               |                      | วันที่  | วันที่  |     |     |
|   |               |                      |      |      |     |     |
|   |               |                      | เริ่ม  | สิ้นสุด |     |     |
+---+---------------+----------------------+------+------+-----+-----+
| 1 | กรมที่ดิน        | โครงการพัฒนาระบบสาร   | 3/1  | 2/0  | 691 | 90% |
| . | ก             | สนเทศที่ดิน(DOL-11L-08) | 1/52 | 5/56 | .59 |     |
|   | ระทรวงมหาดไทย |                      |      |      |     |     |
+---+---------------+----------------------+------+------+-----+-----+
| 2 | สำนักงานปลัดก   | โคร                  | 1/1  | 30/0 | 9   | 25% |
| . | ระทรวงมหาดไทย | งการจ้างบำรุงรักษาและซ่อ | 0/55 | 9/56 | .95 |     |
|   |               | มแซมอุปกรณ์วิดีทัศน์ทางไกล |      |      |     |     |
|   |               | (MOI-18R-12)         |      |      |     |     |
+---+---------------+----------------------+------+------+-----+-----+
| 3 | สำนักงานปลัด    | โคร                  | 1/1  | 30/0 | 12  | 25  |
| . | กระทรวงยุติธรรม | งการจ้างบำรุงรักษาและซ่อ | 0/55 | 9/56 | .15 | %   |
|   |               | มแซมแก้ไขครุภัณฑ์คอมพิวเต |      |      |     |     |
|   |               | อร์และซอฟแวร์ในโครงการ |      |      |     |     |
|   |               | ระบบเครือข่ายความเร็วสูง |      |      |     |     |
|   |               | กระทรวงยุติธรรม ระยะที่  |      |      |     |     |
|   |               | 2                    |      |      |     |     |
+---+---------------+----------------------+------+------+-----+-----+
| 4 | สำนักกา        | โครงการจัดหาพร้อม      | 26/1 | 22/0 | 35  | 2 % |
| . | รจราจรและขนส่ง | ติดตั้งกล้องโทรทัศน์วงจรปิด | 2/55 | 9/56 | 9.7 |     |
|   | กรุงเทพมหานคร  | (CCTV)               |      |      |     |     |
|   |               | พร้อมเชื่อโยงสัญญ        |      |      |     |     |
|   |               | าณภาพบริเวณสวนสาธารณะ |      |      |     |     |
|   |               | ศูนย์เยาวชน            |      |      |     |     |
|   |               | ศูน                   |      |      |     |     |
|   |               | ย์กีฬาและห้องสมุดประชาชน |      |      |     |     |
|   |               | ในพื้นที่กรุงเทพมหานคร    |      |      |     |     |
+---+---------------+----------------------+------+------+-----+-----+
| 5 | สำนักกา        | โครงการปรับปรุง        | 14/1 | 12/0 | 16  | 5 % |
| . | รจราจรและขนส่ง | ระบบกล้องโทรทัศน์วงจรปิด | 2/55 | 6/56 | 2.0 |     |
|   | กรุงเทพมหานคร  | (CCTV)               |      |      |     |     |
|   |               | ในพื้นที่กรุงเทพมหานคร    |      |      |     |     |
+---+---------------+----------------------+------+------+-----+-----+
| 6 | สำนักสิ่งแวดล้อม  | โครงก                | 21/1 | 16/1 | 42  | 25  |
| . | กรุงเทพมหานคร  | ารจ้างเหมาพัฒนาระบบเทค | 1/55 | 2/56 | 9.5 | %   |
|   |               | โนโลยีสารสนเทศเพื่อการบ |      |      |     |     |
|   |               | ริหารจัดการด้านสิ่งแวดล้อม |      |      |     |     |
+---+---------------+----------------------+------+------+-----+-----+
| 7 | สำนัก          | โค                   | 28/0 | 28/0 | 4   | 30% |
| . | งานการระบายน้ำ | รงการตรวจวัดสภาพน้ำในค | 9/55 | 9/57 | 6.6 |     |
|   | กรุงเทพมหานคร  | ลองที่จัดให้มีระบบไหลเวียน |      |      |     |     |
|   |               | กรุงเทพมหานคร         |      |      |     |     |
+---+---------------+----------------------+------+------+-----+-----+
| 8 | บริษัท กสท      | โครงการจัดทำระ        | 21/1 | 9/0  | 97  | 15% |
| . | โทรคมนาคม     | บบอินเทอร์เน็ตชุมชนจำนวน | 2/55 | 6/56 | .62 |     |
|   | จำกัด (มหาชน)  | 169 แห่ง สำหรับแผนงาน  |      |      |     |     |
|   |               | USO ประจำปี 2553      |      |      |     |     |
+---+---------------+----------------------+------+------+-----+-----+
| 9 | บริษัท กสท      | โครงการ              | 30/1 | 29/0 | 38  | 25% |
| . | โทรคมนาคม     | ต                    | 0/55 | 3/56 | .12 |     |
|   | จำกัด (มหาชน)  | ิดตั้งอุปกรณ์ขยายช่องสัญญาณ |      |      |     |     |
|   |               | Backhaul ระหว่าง      |      |      |     |     |
|   |               | ศท.น                 |      |      |     |     |
|   |               | นทบุรี–สถานีเคเบิลใต้น้ำชลี |      |      |     |     |
|   |               | 2 สงขลา จำนวน 1 ระบบ |      |      |     |     |
+---+---------------+----------------------+------+------+-----+-----+
| 1 | บริษัท กสท      | โครง                 | 30/1 | 29/0 | 36  | 5%  |
| 0 | โทรคมนาคม     | การติดตั้งอุปกรณ์ขยายระบบ | 1/55 | 4/56 | .45 |     |
| . | จำกัด (มหาชน)  | DWDM ภาคใต้ จำนวน 1   |      |      |     |     |
|   |               | ระบบ                 |      |      |     |     |
+---+---------------+----------------------+------+------+-----+-----+

  หมายเหตุ : 1) มูลค่างานโครงการเป็นตัวเลขที่ยังไม่รวม VAT

  2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
  %)

  3. ธุรกิจนวัตกรรมและเทคโนโลยีประยุกต์ (Innovation Business Application
  Solutions & Services)

  ให้บริการซอฟต์แวร์ประยุกต์ พาณิชย์อิเล็กทรอนิกส์
  รวมถึงให้คำปรึกษาออกแบบประยุกต์เทคโนโลยีสารสนเทศแบบ
  บูรณาการให้กับลูกค้า ตั้งแต่เริ่มติดตั้งระบบจนเสร็จสมบูรณ์
  พร้อมด้วยการบริหารระบบงานครบวงจร เช่น
  บริการเกตเวย์สำหรับการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์ หรือ
  Electronic Data Interchange (EDI) Gateway
  บริการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์บนอินเทอร์เน็ต (Web EDI)
  บริการรับฝากเว็บไซต์ (Web Hosting Services)
  บริการซอฟต์แวร์ประยุกต์ทางการจัดการกระบวนการทำงาน (Electronic Workflow)
  บริการซอฟต์แวร์ประยุกต์ด้านบริหารจัดการห่วงโซ่อุปทาน (Supply Chain Management -
  SCM) รวมถึงให้บริการเสริมต่างๆ ในการแลกเปลี่ยนข้อมูลธุรกรรมทางธุรกิจอย่างครบวงจร
  โดยกลุ่มลูกค้าส่วนใหญ่จะมีการใช้งานในลักษณะการทำธุรกรรมระหว่างภาคธุรกิจ (Business
  to Business) และระหว่างภาคธุรกิจกับภาครัฐ (Business to Government) ได้แก่
  องค์กรรัฐบาล กลุ่มธุรกิจธนาคาร โรงงานอุตสาหกรรม และกลุ่มผู้ค้าปลีก เป็นต้น อาทิ
  การให้บริการซอฟต์แวร์ประยุกต์ด้านการแลกเปลี่ยนข้อมูลทางอิเล็กทรอนิกส์สำหรับพิธีการศุลกากรทางเรือ
  (e-Manifest) ให้กับกรมศุลกากร เพื่อรองรับการให้บริการผ่านพิธีการศุลกากรแบบไร้เอกสาร
  (Paperless Custom) ในการส่งรายงานเรือและข้อมูลบัญชีสินค้าสำหรับเรือ (Manifest)
  ด้วยข้อมูลอิเล็กทรอนิกส์
  การให้บริการซอฟต์แวร์ประยุกต์ด้านการแลกเปลี่ยนข้อมูลทางอิเล็กทรอนิกส์ระหว่างบริษัทคู่ค้า
  (SupplyNET) ให้กับกลุ่มบริษัท เซ็นทรัล รีเทล คอร์ปอร์เรชั่น จำกัด
  ซึ่งเป็นผู้ให้บริการห้างสรรพสินค้าและซูเปอร์มาร์เก็ตชั้นนำ
  ที่จะช่วยลดค่าใช้จ่ายพร้อมยกระดับการดำเนินงานในห่วงโซ่อุปทาน (Supply Chain)
  ให้มีประสิทธิภาพมากขึ้น ดำเนินการโดยบริษัท ไทยเทรดเน็ท จำกัด

  ระบบชำระเงินโดยใช้บัตรเป็นสื่อ ณ จุดขาย (Electronic Fund Transfer at Point of
  Sale หรือ EFT/POS) และเชื่อมโยงเครือข่ายการชำระเงินในการสั่งซื้อสินค้าด้วยบัตรเครดิต
  (Secured E-Payment Gateway) โดยระบบจะทำการโอนเงินผ่านระบบอิเล็กทรอนิกส์ ณ
  จุดที่ทำการซื้อขายเชื่อมโยงไปยังระบบฝากเงินของธนาคาร
  ทำให้ร้านค้าที่มีอุปกรณ์ปลายทางติดตั้งอยู่
  สามารถรับชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
  Card หรือ Smart Card ได้ นอกจากนี้ยังเป็น Solutions Provider ในด้านของ Smart
  Card Application ให้แก่ธนาคารพาณิชย์ในประเทศไทย และองค์กร
  ผู้ออกบัตร อาทิ การพัฒนาและติดตั้งระบบ e-Refill สำหรับโทรศัพท์เคลื่อนที่แบบ Prepaid
  ให้กับบริษัท แอดวานซ์ อินโฟเซอร์วิส จำกัด (มหาชน) เป็นต้น ดำเนินการโดยบริษัท พอสเน็ท
  จำกัด

  บริการ E-learning แบบครบวงจร หรือ Cyber University ให้กับมหาวิทยาลัย
  เพื่อให้เกิดการขยายบริการการศึกษาออกไปอย่างกว้างขวางมากขึ้น
  โดยสามารถเรียนผ่านเครือข่ายอินเทอร์เน็ต ไม่มีจำกัดด้านสถานที่และกำหนดเวลาเรียน
  ซึ่งได้เปิดหลักสูตรการเรียนการสอนทางไกลผ่านอินเทอร์เน็ต ร่วมกับสถาบันการศึกษาชั้นนำต่างๆ
  ซึ่งผู้สำเร็จการศึกษาสามารถได้รับปริญญาเช่นเดียวกับการศึกษาหลักสูตรปกติ อาทิ
  การเปิดให้บริการ AUplus Cyber University ร่วมกับมหาวิทยาลัยอัสสัมชัญ
  ในโครงการปริญญาโท Master of Management การเปิดให้บริการ RSUplus Cyber
  University ร่วมกับมหาวิทยาลัยรังสิต ในโครงการปริญญาตรีนิติศาสตรบัณฑิต
  โครงการปริญญาโทศิลปศาสตรมหาบัณฑิต สาขาวิชาผู้นำทางสังคม ธุรกิจ และการเมือง
  โครงการปริญญาโทวิทยาศาสตรมหาบัณฑิต สาขาวิชาการจัดการเทคโนโลยีสารสนเทศ
  และโครงการปริญญาโทศึกษาศาสตรมหาบัณฑิต สาขาวิชาบริหารการศึกษา การเปิดให้บริการ
  MBA Online ร่วมกับมหาวิทยาลัยหอการค้าไทย ในโครงการบริหารธุรกิจมหาบัณฑิต
  สาขาวิชาการจัดการ รวมถึงการร่วมกับมหาวิทยาลัยขอนแก่นในการเปิดให้บริการ Cyber
  Univerisy โครงการหลักสูตรรัฐประศาสนศาสตรมหาบัณฑิต สาขาวิชาการปกครองท้องถิ่น
  เป็นต้น โดยทั้งหลักสูตรสามารถเรียนผ่านบทเรียน E-learning ตลอดจนประยุกต์บริการ
  E-learning ให้บริการกับหน่วยงานลูกค้า ใช้กับงานพัฒนาทรัพยากรบุคคลแบบออนไลน์
  ดำเนินการโดยบริษัท สามารถ เอ็ด เท็ค จำกัด

4.  ธุรกิจบริการ ICT Outsourcing Services

  ให้บริการดำเนินการบริหารจัดการและดำเนินการระบบแบบครบวงจรทางด้านเทคโนโลยีสารสนเทศและสื่อสารโทรคมนาคมสำหรับองค์กร
  ตั้งแต่การรับออกแบบ ติดตั้ง ดำเนินการ ดูแลประสิทธิภาพการใช้งาน และบำรุงรักษา
  ซึ่งเป็นส่วนขยายของการให้บริการแบบครบวงจรของสายธุรกิจบริการเครือข่ายสื่อสารและสายธุรกิจรับเหมาออกแบบติดตั้งระบบ
  (System Integration) โดยสอดคล้องกับการบริหารแบบใหม่ของกลุ่มองค์กรธุรกิจต่างๆ
  ที่มุ่งเน้นการพัฒนาเพิ่มศักยภาพการแข่งขัน ประสิทธิผล ประสิทธิภาพ
  ประสานกับพันธมิตรในห่วงโซ่ธุรกิจ สร้างบริการที่รวดเร็ว ต้นทุนต่ำ
  ดังนั้นกลุ่มธุรกิจทั้งภาครัฐและเอกชน
  จึงมีแนวโน้มที่จะพิจารณาจ้างหน่วยงานภายนอกที่มีความชำนาญมาดำเนินการทางด้านเทคโนโลยีสารสนเทศและการสื่อสารให้แทนการดำเนินการด้วยตนเอง
  เพื่อลดความยุ่งยากและได้รับประสิทธิภาพที่คุ้มค่ากับค่าใช้จ่ายที่เกิดขึ้นกว่าการดำเนินการด้วยตนเอง
  ซึ่งกลุ่มบริษัทสามารถ ได้เล็งเห็นโอกาสนี้
  จึงได้มีการนำเสนอบริการดำเนินการแบบครบวรจรด้านเทคโนโลยีสารสนเทศและสื่อสารโทรคมนาคมในด้านต่างๆ
  สำหรับกลุ่มลูกค้าองค์กร ในรูปแบบ Business Process Outsourcing Services
  เพื่อเสริมสร้างศักยภาพในการดำเนินการขององค์กรลูกค้าให้มีประสิทธิภาพเพิ่มขึ้นด้วยต้นทุนที่คุ้มค่ากว่าการดำเนินการด้วยองค์กรลูกค้าเอง
  โดยบริษัท สามารถเทลคอม จำกัด (มหาชน) เป็นบริษัทที่ดูแลงานของกลุ่มธุรกิจนี้โดยตรง
  ซึ่งในการดำเนินการจะมีการจัดตั้งและพัฒนาการให้บริการเฉพาะสำหรับลูกค้า
  โดยเปิดกว้างที่จะลงทุนร่วมกับพันธมิตรทางธุรกิจเพื่อการให้บริการกับกลุ่มพันธมิตรโดยเฉพาะ
  อาทิเช่น ธุรกิจด้านโทรคมนาคม การธนาคาร และ การขนส่ง

  สำหรับโครงสร้างการให้บริการในสายธุรกิจนี้แบ่งการให้บริการออกเป็น 4
  บริการหลักด้วยกันได้แก่ บริการบริหารจัดการข้อมูลแบบอัตโนมัติผ่านเครื่องมืออิเล็กทรอนิกส์
  (Machine-to-Machine – M2M) บริการจัดหาและวางระบบโปรแกรมสำเร็จรูปครบวงจร
  (Application Software Package Service)
  บริการพัฒนาระบบโปรแกรมตามความต้องการของลูกค้า (Application Software
  Development Service)
  และบริการบริหารจัดการระบบเครือข่ายสื่อสารและศูนย์การประมวลผลครบวงจร (Managed
  Network Services)

  ในปี 2555 กลุ่มธุรกิจบริการ ICT Outsourcing Services ได้ดำเนินโครงการต่างๆ
  ที่สำคัญ สรุปได้ดังต่อไปนี้

-   ได้ลงนามสัญญาจ้างบำรุงรักษาระบบอ่านหน่วยไฟฟ้าอัตโนมัติ (Automatic Meter
    Reading - AMR) ระยะที่ 1 จำนวน 35,940 ชุด ให้กับผู้ใช้ไฟฟ้ารายใหญ่ทั่วประเทศ
    ของการไฟฟ้าส่วนภูมิภาค โดยมีมูลค่ารวมทั้งโครงการ 399.14 ล้านบาท ระยะเวลา 3 ปี

-   ดำเนินการติดตั้งและส่งมอบงานโครงการจ้างเหมาพร้อมติดตั้งระบบอ่านหน่วยไฟฟ้าอัตโนมัติ
    (AMR) ระยะที่ 2 ของการไฟฟ้าส่วนภูมิภาค ซึ่งเป็นโครงการต่อเนื่องจากโครงการเดิม
    มูลค่าโครงการรวม 1,445.5 ล้านบาท เสร็จสิ้นแล้วจำนวน 10,000 ชุด
    จากจำนวนรวมทั้งหมด 50,000 ชุด โดยการติดตั้งมิเตอร์ไฟฟ้าพร้อม Modem GPRS/GSM
    สำหรับส่งข้อมูลกับมายังส่วนกลางผ่านโครงข่าย Mobile Network
    เพื่อให้บริการกับผู้ใช้ไฟฟ้ารายใหญ่ทั่วประเทศ

-   ได้ร่วมมือกับพันธมิตรทางธุรกิจในการพัฒนาระบบมิเตอร์ไฟฟ้าอัจฉริยะ (Advanced
    Metering Infrastructure – AMI)
    ซึ่งเป็นการผนวกรวมระบบมิเตอร์ไฟฟ้าอิเล็กทรอนิกส์
    เข้ากับเทคโนโลยีสารสนเทศและเครือข่ายสื่อสารความเร็วสูงแบบ 2 ทาง
    ที่สามารถสื่อสารข้อมูลการใช้ไฟฟ้า รวมถึงบริการเสริมต่างๆ
    กลับไปยังผู้ใช้ผ่านมิเตอร์อัจฉริยะ
    ช่วยให้ผู้ใช้สามารถบริหารจัดการการใช้ไฟฟ้าของตนเองได้อย่างเหมาะสม
    เพื่อเตรียมความพร้อมสำหรับการเข้าประมูลเพื่อให้บริการกับโครงการนำร่องพัฒนาระบบมิเตอร์ไฟฟ้าอัจฉริยะ
    (Advanced Metering Infrastructure – AMI) ที่พัทยาของการไฟฟ้าส่วนภูมิภาค
    และเป็นพื้นฐานในการยกระดับสู่ระบบโครงข่ายไฟฟ้าอัจฉริยะ (Smart Grid)
    เพื่อให้บริการครอบคลุมทั่วประเทศอย่างมีประสิทธิภาพได้ต่อไป

-   ได้นำผลิตภัณฑ์หลอดไฟประหยัดพลังงานแบบ LED (Light Emitting Diode)
    สำหรับโคมไฟถนนสาธารณะ เข้าร่วมทดสอบกับ มหาวิทยาลัยเทคโนโลยีพระจอมเกล้าธนบุรี
    และ บริษัท พีอีเอ เอ็นคอม อินเตอร์เนชั่นแนล จำกัด
    ซึ่งผลิตภัณฑ์ที่นำเข้าทดสอบนี้ได้ผ่านการทดสอบ
    รับรองคุณภาพผลิตภัณฑ์ที่มีความสว่างตามมาตรฐานของกระทรวงมหาดไทย
    และคุณสมบัติด้านไฟฟ้าตามมาตรฐานของการไฟฟ้าส่วนภูมิภาคเรียบร้อยแล้ว
    โดยสามารถใช้เข้าร่วมประมูลโครงการติดตั้งโคมไฟถนนประหยัดพลังงานชนิดหลอด LED
    ของการไฟฟ้าส่วนภูมิภาคได้ต่อไป

-   ได้นำระบบบริหารข้อมูลลูกค้า ระบบคำนวนค่าไฟ ระบบรับชำระเงิน ระบบพิมพ์บิล
    ระบบบริหารจัดการตัวแทน และระบบวิเคราะห์การใช้ไฟแบบเป็นช่วง
    ออกใช้งานในสำนักงานการไฟฟ้าทั่วประเทศ ประมาณ 400 แห่ง ครอบคลุมผู้ใช้ไฟประมาณ
    17 ล้านราย เมื่อวันที่ 22 พฤศจิกายน 2554 ซึ่งต่อมา กฟภ. ได้พิจารณาเมื่อวันที่ 14 เดือน
    มิถุนายน 2555ตรวจสอบว่าครบถ้วนตามสัญญา
    และได้รับมอบโครงการเช่าระบบคอมพิวเตอร์ซอฟต์แวร์สำเร็จรูปสำหรับธุรกิจหลัก
    โดยให้บริษัท เริ่มคิดค่าเช่าระบบฯ เป็นจำนวน 53.2 ล้านบาทต่อเดือน ได้ตั้งแต่วันที่ 22
    พฤศจิกายน 2554 เป็นต้นมา

-   ได้จัดส่งบุคลากรเข้ารับการอบรมในสาขาวิชาต่างๆ ที่จำเป็น โดยเฉพาะอย่างยิ่ง
    ที่เกี่ยวข้องกับกระบวนการพัฒนาซอฟต์แวร์ตามมาตรฐาน CMMI
    เพื่อให้มั่นใจได้ว่าบุคลากรทุกคนสามารถให้บริการได้ตามมาตรฐานสากล

โครงการที่ยังไม่ได้ส่งมอบ

ณ วันที่ 31 ธันวาคม 2555 กลุ่มธุรกิจบริการ ICT Outsourcing Services
มีโครงการที่ยังไม่ได้ส่งมอบ ดังนี้

+---+------------+-------------------------+------+------+------+----+
| ล | รายชื่อลูกค้า  | ชื่อโครงการ               | สัญญา |      | มูลค่า | คว |
| ำ |            |                         |      |      |      | าม |
| ด |            |                         |      |      | โคร  |    |
| ับ |            |                         |      |      | งการ | ค  |
|   |            |                         |      |      |      | ืบห |
| ที่ |            |                         |      |      | (ล้าน | น้า |
|   |            |                         |      |      | บาท) |    |
|   |            |                         |      |      |      | (  |
|   |            |                         |      |      |      | %) |
+===+============+=========================+======+======+======+====+
|   |            |                         | วันที่  | วันที่  |      |    |
|   |            |                         |      |      |      |    |
|   |            |                         | เริ่ม  | สิ้นสุด |      |    |
+---+------------+-------------------------+------+------+------+----+
| 1 | การไฟ      | จ้างเหมาพร้อมติดต          | 17/1 | 31/0 | 1,44 | 3  |
| . | ฟ้าส่วนภูมิภาค | ั้งระบบอ่านหน่วยมิเตอร์อัตโนมัติ | 1/54 | 7/58 | 5.50 | 0% |
|   |            | สำหรับผู้ใช้ไฟฟ้ารายใหญ่ AMR  |      |      |      |    |
|   |            | ระยะที่ 2 จำนวน 50,000 ชุด |      |      |      |    |
+---+------------+-------------------------+------+------+------+----+
| 2 | การไฟ      | จ้างบำรุงรักษาระบบ AMR     | 27/  | 17/1 | 39   | 2  |
| . | ฟ้าส่วนภูมิภาค | ระยะที่ 1 จำนวน 35,940 ชุด | 9/55 | 1/60 | 9.14 | 0% |
|   |            | ให                      |      |      |      |    |
|   |            | ้กับผู้ใช้ไฟฟ้ารายใหญ่ทั่วประเทศ |      |      |      |    |
+---+------------+-------------------------+------+------+------+----+

  หมายเหตุ : 1) มูลค่างานโครงการเป็นตัวเลขที่ยังไม่รวม VAT

  2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
  %)

  5. ธุรกิจบริการ IP Business

  ให้บริการสารสนเทศและการสื่อสารผ่านระบบโครงขายอินเทอร์เน็ต หรือ IP (Internet
  Protocol) Network
  ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็วปลอดภัย
  และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง
  ประกอบกับการต่อยอดด้วยบริการเสริมที่หลากหลาย
  สอดคล้องและช่วยสนับสนุนประสิทธิภาพในการทำธุรกิจในแต่ละสายงาน
  ซึ่งเป็นหนึ่งในปัจจัยที่สำคัญของการเพิ่มศักยภาพในการแข่งขันสำหรับการทำธุรกิจในปัจจุบัน
  ซึ่งดำเนินการโดยบริษัท สามารถ อินโฟเนต จำกัด
  โดยได้รับใบอนุญาตให้บริการอินเทอร์เน็ตและใบอนุญาตประกอบกิจการโทรคมนาคมประเภทที่ 1
  จากคณะกรรมการกิจการโทรคมนาคมแห่งชาติ (กทช.) เพื่อให้บริการอินเทอร์เน็ต (Internet
  Service) ในชื่อบริการ SAMART Connect และบริการโทรศัพท์ผ่านอินเทอร์เน็ต (Internet
  Telephony Service) และบัตรโทรศัพท์ทางไกลระหว่างประเทศ (International
  Calling Card) ระบบ VoIP ในชื่อบริการ SAMART WIP (World Internet Phone)
  ให้แก่ลูกค้าทั่วไปทั้งประเภทบุคคลรายย่อย ธุรกิจขนาดกลาง ขนาดย่อม (SME)
  และองค์กรขนาดใหญ่

  ข) การตลาดและการแข่งขัน

1.  การตลาดและภาวะการแข่งขัน

  สายธุรกิจ ICT Solutions & Services มีเป้าหมายที่จะเป็นผู้ให้บริการ ICT
  แบบครบวงจรที่ได้รับการยอมรับในความรู้ ความชำนาญ มีความน่าเชื่อถือจากกลุ่มลูกค้าองค์กร
  และลูกค้ารายย่อย โดยผนวกความแข็งแกร่งในเครือข่ายกลุ่มสามารถ
  และพันธมิตรเทคโนโลยีชั้นนำต่างๆ ซึ่งการดำเนินธุรกิจจะมุ่งพัฒนาบริการแก่โครงการขนาดใหญ่
  และโครงการที่มีการเติบโตต่อเนื่อง ด้วยการมุ่งสร้างมูลค่าเพิ่มในบริการที่ช่วยเพิ่มประสิทธิภาพ
  ความรวดเร็ว และลดต้นทุนการดำเนินการให้กับลูกค้า
  ตลอดจนการเข้าร่วมลงทุนกับพันธมิตรธุรกิจ
  โดยมีรายได้จากการเป็นที่ปรึกษาพัฒนาระบบงานโครงการ การออกแบบ
  การจัดซื้อและจัดหาอุปกรณ์และผู้รับเหมา
  ตลอดจนให้บริการใช้งานระบบสารสนเทศและสื่อสารโทรคมนาคมที่พัฒนาขึ้น
  ผนวกกับระบบเครือข่ายสื่อสารความเร็วสูงผ่านเครือข่ายภาคพื้นดิน ดาวเทียม ระบบอินเทอร์เน็ต
  โดยมีการแข่งขันตามประเภทของกลุ่มธุรกิจดังกล่าวตามข้อ ก)

  สายธุรกิจนี้มีรายได้หลักที่มีการกระจายแบบสมดุลจาก 5 กลุ่มธุรกิจดังกล่าวข้างต้น
  ตลอดจนแต่ละกลุ่มธุรกิจได้มีความร่วมมือในการสร้างขีดความสามารถในการแข่งขันให้มีศักยภาพสูงมากขึ้นจากความสามารถในการขยายสินค้าและบริการจากกลุ่มหนึ่งไปอีกกลุ่มหนึ่ง
  ซึ่งเป็นการเพิ่มขีดความสามารถทางการแข่งขันและศักยภาพการให้บริการเทคโนโลยีสูงขึ้น
  โดยมุ่งเน้นการขยายธุรกิจไปสู่งานโครงการขนาดใหญ่มากขึ้นมากกว่าที่จะไปแข่งขันในงานขนาดเล็กที่มีการแข่งขันด้านราคาสูง
  ซึ่งในการเสนอสินค้าและบริการจะใช้กลยุทธ์ร่วมมือกับพันธมิตรทางธุรกิจในการขายตรงให้กับกลุ่มลูกค้าเป้าหมาย
  ด้วยการเข้าประมูลแข่งกับคู่แข่งรายอื่นๆ ประกอบกับเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานภาครัฐและเอกชนขนาดใหญ่
  โดยงานที่จัดจำหน่ายและให้บริการจะมีการแข่งขันทางด้านราคาที่ต้องอยู่ในงบประมาณที่กำหนดไว้

2.  ภาวะอุตสาหกรรมและการแข่งขัน

  สภาวะเศรษฐกิจของประเทศไทยในปี 2555 มีอัตราขยายตัวอยู่ที่ประมาณร้อยละ 5.7
  จากอุปสงค์ในประเทศซึ่งมาจากการบริโภคและการลงทุนของทั้งภาครัฐและเอกชนที่ได้รับแรงสนับสนุนจากนโยบายภาครัฐ
  เช่น การเพิ่มรายได้แรงงานรายวันและเงินเดือนข้าราชการ โครงการรถคันแรก
  โครงการบ้านหลังแรก และการปรับลดภาษีเงินได้นิติบุคคล สำหรับอัตราเงินเฟ้อทั่วไปในปี 2555
  อยู่ที่ร้อยละ 3.0 ซึ่งลดลงจากปีที่แล้ว

  สำหรับสภาพตลาดด้านเทคโนโลยีสารสนเทศและสื่อสาร (ICT) ในปี 2555 นั้น
  มีการเติบโตเพิ่มขึ้นจากปีก่อนประมาณร้อยละ 9 – 10 คิดเป็นมูลค่าตลาดรวมประมาณ 270,000
  ล้านบาท โดยตลาดหลักที่มีมูลค่าสูงสุดคือ ตลาดบริการโทรศัพท์เคลื่อนที่มีสัดส่วนร้อยละ 76
  ของมูลค่าตลาดรวม คิดเป็นประมาณ 2 แสนล้านบาท
  เป็นผลมาจากการขยายโครงข่ายบริการโทรศัพท์เคลื่อนที่ยุคที่ 3 (3G)
  เชิงพาณิชย์บนคลื่นความถี่เดิมที่ครอบคลุมทั่วประเทศมากขึ้น
  บวกกับการขยายตัวอย่างต่อเนื่องของตลาดอุปกรณ์เคลื่อนที่ทั้ง Smart Phone และ Tablet
  ที่ส่งผลให้จำนวนผู้ใช้บริการสื่อสารข้อมูลและอินเทอร์เน็ตบนเครือข่าย 3G เพิ่มขึ้นด้วย
  นอกจากนี้ในองค์กรต่างๆ มีการให้ความสำคัญกับเรื่อง Mobility และ Cloud Computing
  มากขึ้น เป็นผลมาจากแนวโน้มของการนำอุปกรณ์ส่วนตัวมาใช้ในที่ทำงาน (Bring Your Own
  Device – BYOD) ที่ช่วยให้พนักงานทำงานได้อย่างมีประสิทธิภาพและยืดหยุ่นมากขึ้น
  นอกจากนี้การเพิ่มขึ้นของข้อมูลจำนวนมหาศาล (Big Data)
  ที่เกิดจากสภาพแวดล้อมการใช้งานเครือข่ายสังคมออนไลน์ (Social Network)
  ทำให้เกิดการปรับปรุงศูนย์ข้อมูลให้มีศักยภาพมากขึ้น อันส่งผลต่อการใช้จ่ายด้าน ICT ที่สูงขึ้น

  สำหรับสภาวะเศรษฐกิจของประเทศไทยในปี 2556
  คาดว่าจะมีแนวโน้มขยายตัวอย่างต่อเนื่องในอัตราประมาณร้อยละ 5.0
  โดยมีปัจจัยสนับสนุนจากการขยายตัวของการลงทุนภาครัฐที่สูงขึ้น
  และการปรับตัวของเศรษฐกิจโลกในทิศทางดีขึ้น ในขณะที่อุปสงค์ภาคเอกชนมีแนวโน้มชะลอลง
  เนื่องจากปัจจัยเร่งการใช้จ่ายจากมาตรการของรัฐในปี 2555 เริ่มสิ้นสุดลง
  คาดว่าอัตราเงินเฟ้อจะอยู่ที่อัตราร้อยละประมาณ 3.0

  สำหรับสภาพตลาดด้านเทคโนโลยีสารสนเทศและสื่อสารในปี 2556 นั้น
  คาดว่าจะเติบโตเพิ่มขึ้นประมาณร้อยละ 13 และอาจเพิ่มสูงขึ้นถึงร้อยละ 25 ภายในปี 2559 –
  2660 จากแรงขับเคลื่อนหลักในตลาดบริการโทรศัพท์เคลื่อนที่
  ซึ่งมาจากการออกใบอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล (IMT)
  ย่าน 2.1 GHz หรือใบอนุญาต 3G ของคณะกรรมการกิจการกระจายเสียง กิจการโทรทัศน์
  และกิจการโทรคมนาคมแห่งชาติ (กสทช.)
  อันส่งผลให้เกิดการลงทุนของผู้ประกอบการเพื่อเปิดให้บริการ 3G ได้อย่างเต็มรูปแบบ
  ซึ่งส่งผลกระทบในการกระตุ้นเศรษฐกิจของตลาดและอุตสาหกรรมที่เกี่ยวเนื่องให้มีมูลค่าสูงขึ้นได้
  เช่น ตลาดอุปกรณ์สื่อสารเคลื่อนที่
  รวมถึงอุตสาหกรรมการพัฒนาซอฟต์แวร์และข้อมูลสื่อสาระบันเทิงต่างๆ (Applications and
  Contents) อีกทั้งยังส่งผลต่อเนื่องถึงการลงทุนในโครงสร้างพื้นฐาน ศูนย์ข้อมูล
  และระบบรักษาความปลอดภัยทางคอมพิวเตอร์ที่สูงขึ้น
  นอกจากนี้นโยบายด้านการเปลี่ยนผ่านโทรทัศน์จากระบบอนาล็อกสู่ระบบดิจิตอล (Digital TV)
  ของ กสทช. ที่จะมีการประมูลใบอนุญาตให้บริการ Digital TV
  เชิงพาณิชย์ก็มีส่วนผลักดันและส่งเสริมให้เกิดการลงทุนด้าน ICT เพิ่มขึ้นด้วย

  เอกสารอ้างอิง

1.  กลุ่มสารนิเทศการคลัง สำนักงานปลัดกระทรวงการคลัง, รายงานประมาณการเศรษฐกิจไทยปี
    2555 และ 2556,

  ข่าวกระทรวงการคลัง ฉบับที่ 141/2555, วันที่ 26 ธันวาคม 2555

2.  บทสัมภาษณ์ คุณฐากร ตัณฑสิทธิ์ เลขาธิการ กสทช., จับตาตลาดโทรคมนาคมปี 2556,
    หนังสือพิมพ์มติชน, วันที่ 3 มกราคม 2556, Website :
    http://www.matichon.co.th/news_detail.php?newsid=1357214052&grpid=03&catid=03

3.  บทสัมภาษณ์ คุณนฐกร พจนสัจ ผู้จัดการประจำประเทศไทย บริษัท อีเอ็มซี อินฟอร์มชั่น
    ซิสเต็มส์ (ประเทศไทย) จำกัด,

  EMC สรุปตลาดปี 2555 และคาดการณ์แนวโน้มเทคโนโลยีปี 2556, Blognone : IT News,
  วันที่ 6 ธันวาคม 2555, Website : http://www.blognone.com/node/38748

3)  การจัดหาผลิตภัณฑ์หรือบริการ

  สายธุรกิจ ICT Solutions & Services มีการจัดหาผลิตภัณฑ์ในด้านระบบโทรคมนาคม
  คอมพิวเตอร์ และระบบเครือข่ายจากผู้ผลิต
  และตัวแทนจำหน่ายจากทั้งภายในและภายนอกประเทศ สำหรับนำมาใช้ในแต่ละโครงการ
  เพื่อให้บรรลุซึ่งวัตถุประสงค์ของลูกค้า ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
  และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อจากผู้ผลิตอุปกรณ์หลายราย ทั้งในแถวยุโรป อเมริกา และในเอเซีย
  โดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะ และ/หรือ คุณสมบัติของผลิตภัณฑ์และบริการแตกต่างกันไป
  ทั้งที่ขายและส่งมอบให้ลูกค้า รวมถึงการพัฒนาสารสนเทศและข้อมูลธุรกิจ
  เพื่อสร้างบริการที่มีมูลค่าเพิ่มบนเครือข่าย สื่อสาร
  และด้วยการประสานงานกับพันธมิตรทางธุรกิจที่มีประสิทธิภาพ ทำให้สามารถจัดหาผลิตภัณฑ์ได้ง่าย
  ซึ่งเป็นการเพิ่มขีดความสามารถในการให้บริการได้อย่างรวดเร็ว
  แตกต่างจากผู้ประกอบการรายอื่น
  และใช้ประโยชน์จากการนำระบบเทคโนโลยีสารสนเทศและสื่อสารที่นำสมัยมาประยุกต์ใช้

  ในส่วนของการให้บริการติดตั้งและให้บริการหลังการขาย
  ส่วนใหญ่ทางบริษัทจะเป็นผู้ดำเนินการติดตั้งเอง
  โดยใช้ทีมงานภายในของบริษัทซึ่งผ่านการฝึกอบรมและมีประสบการณ์
  ตลอดจนมีความชำนาญเกี่ยวกับการติดตั้งระบบโทรคมนาคมและสารสนเทศเป็นอย่างดี มีศูนย์ข้อมูล
  Data Center ที่ทันสมัยและมีเครือข่ายบริการด้านเทคนิคและการบำรุงรักษาอยู่ทั่วประเทศ
  ซึ่งรองรับการให้บริการแบบ 24 x 7 โดยมี 38 ศูนย์บริการทั่วประเทศ
  ทั้งนี้บริษัทได้มีพันธมิตรทางการค้าตามประเภทกิจการ ได้แก่

  ระบบเครือข่ายสัญญาณดาวเทียม : Thaicom, iPStar

  ระบบสื่อสารแบบมีสาย : TOT, CAT, TRUE, TT&T, UIH, ADC, SYMPHONY

  ระบบสื่อสารแบบไร้สาย : AIS, DTAC, TRUE, Motorola, HYT

  คอมพิวเตอร์และอุปกรณ์เครือข่าย : Sun, HP, ACER, CISCO, Nortel, 3Com,
  Polycom, Axalto, NICE

  ซอฟต์แวร์ : SAP, ORACLE, Computer Associate, Microsoft

  ง) การป้องกันความเสี่ยงของราคาผลิตภัณฑ์จากอัตราการแลกเปลี่ยน

  โดยปกติก่อนดำเนินโครงการ
  บริษัทต้องประมาณการต้นทุนโครงการล่วงหน้าเป็นระยะเวลาประมาณ 1-2 เดือน
  ในกรณีที่ต้องนำเข้าอุปกรณ์บางส่วนจากต่างประเทศ
  ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการแลกเปลี่ยนเงินตราต่างประเทศแบบลอยตัว
  จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยงดังกล่าวโดย

  1. กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

  2. มีนโยบายในการทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน
  ตามจังหวะเวลาและต้นทุนที่

  เหมาะสม

-------รายละเอียดเพิ่มเติมสามารถดูได้จากแบบแสดงรายการข้อมูลประจำปี (แบบ 56-1)
ของบริษัท สามารถเทลคอม จำกัด (มหาชน)------

4.3 สายธุรกิจ Technology Related Business

  สายธุรกิจ Technology Related Business ประกอบธุรกิจเป็นทั้งผู้ผลิต
  และจัดจำหน่ายแผงสายอากาศโทรทัศน์และจานรับสัญญาณดาวเทียม
  ธุรกิจให้บริการลูกค้าสัมพันธ์และศูนย์ข้อมูลข่าวสารแบบครบวงจร
  การจำหน่ายรับเหมาติดตั้งและซ่อมบำรุงระบบรักษาความปลอดภัย และระบบสื่อสารภาพและเสียง
  ทั้งระบบที่มีสายและไร้สาย การให้บริการบริหารจัดการขยะในบริเวณท่าอากาศยานสุวรรณภูมิ
  รวมทั้งธุรกิจในประเทศกัมพูชา
  อันประกอบด้วยธุรกิจการให้บริการการควบคุมการจราจรทางอากาศ
  และธุรกิจผลิตและจำหน่ายกระแสไฟฟ้าแก่โรงงานกัมปอตซีเมนต์ ในประเทศกัมพูชา โดยในปี
  2555 สายธุรกิจ Technology Related Business มีสัดส่วนรายได้เท่ากับ 2,346.4
  ล้านบาท หรือคิดเป็นร้อยละ 14 ของรายได้รวมของกลุ่มบริษัท และได้แยกสายธุรกิจนี้ออกเป็น

  ธุรกิจภายในประเทศ ประกอบด้วย 9 บริษัท ดังนี้ บริษัท สามารถคอร์ปอเรชั่น จำกัด (มหาชน)
  บริษัท วิชั่น แอนด์ ซีเคียวริตี้ ซีสเต็ม จำกัด บริษัท สุวรรณภูมิ เอ็นไวรอนเม้นท์ แคร์ จำกัด
  บริษัท สามารถ เรดิเทค จำกัด บริษัท สามารถวิศวกรรม จำกัด บริษัท คอนแทค-อิน-วัน จำกัด
  บริษัท วันทูวัน คอนแทคส์ จำกัด บริษัท
  วันทูวัน โปรเฟสชั่นแนล จำกัด และบริษัท สามารถดิจิตอลทีวี จำกัด

  ธุรกิจต่างประเทศ ประกอบด้วย 6 บริษัท ดังนี้ บริษัท แคมโบเดีย แอร์ ทราฟฟิค เซอร์วิส
  จำกัด บริษัท กัมปอต เพาเวอร์แพลนท์ จำกัด บริษัท แคมโบเดีย สามารถ จำกัด บริษัท
  สามารถ อินเตอร์ โฮลดิ้ง จำกัด บริษัท สามารถ ยู-ทรานส์ จำกัด และบริษัท เทด้า จำกัด

ธุรกิจภายในประเทศ

-   บริษัท สามารถวิศวกรรม จำกัด

  ก) ลักษณะผลิตภัณฑ์หรือบริการ

  1. ผลิตและจำหน่ายแผงสายอากาศรับสัญญาณโทรทัศน์ในระบบ VHF, UHF
  จานรับสัญญาณดาวเทียมระบบ
  C-Band และ KU-Band

  2. ให้บริการโครงข่ายโทรทัศน์ผ่านช่องสัญญาณดาวเทียม

  ซึ่งบริษัทมีรายได้รวมทั้งสิ้น 191.3 ล้านบาท คิดเป็นสัดส่วนรายได้ประมาณ ร้อยละ 1.1
  ของรายได้รวมของกลุ่ม

ข) การตลาดและภาวะการแข่งขัน

  ธุรกิจผลิตและจำหน่ายแผงสายอากาศรับสัญญาณโทรทัศน์ จานรับสัญญาณดาวเทียมระบบต่างๆ
  ได้ใช้กลยุทธ์ด้านผลิตภัณฑ์และราคา โดยผ่านตัวแทนจำหน่าย เพื่อให้บริการด้านการขาย
  การบริการติดตั้ง และการบริการหลังการขาย
  นอกจากนั้นยังได้มีการจัดกิจกรรมส่งเสริมการขายร่วมกับตัวแทนจำหน่ายตามภาคต่างๆ
  ทั่วประเทศ

สำหรับช่องทางการจำหน่ายสินค้าจะแบ่งออกเป็น การจำหน่ายผ่านตัวแทนจำหน่าย (Dealer) ซึ่งตัวแทนจำหน่ายของบริษัทมีอยู่กว่า 500 รายทั่วประเทศ การจำหน่ายผ่านห้างสรรพสินค้า Discount store ต่างๆ โดยกลุ่มลูกค้าเป้าหมายส่วนใหญ่ของบริษัท คือ ผู้บริโภคที่ต้องการเปลี่ยนอุปกรณ์รับสัญญาณโทรทัศน์ (Replacement) ผู้บริโภคที่มีบ้านใหม่ที่ต้องการติดตั้งอุปกรณ์การรับสัญญาณโทรทัศน์

  ภาวะการณ์แข่งขันในปัจจุบันส่วนใหญ่ผู้ประกอบการจะใช้กลยุทธ์การตลาดด้านราคาเป็นหลักเพื่อให้มีส่วนแบ่งตลาด
  (Market Share) เพิ่มมากขึ้น
  แต่เนื่องจากสินค้าประเภทแผงสายอากาศรับสัญญาณโทรทัศน์และจานรับสัญญาณดาวเทียม
  จะต้องมีเรื่องบริการหลังการขายมาเกี่ยวข้อง
  ดังนั้นจึงเป็นปัจจัยสำคัญอีกประการหนึ่งที่ผู้บริโภคใช้ประกอบการตัดสินใจ

  ธุรกิจให้บริการโครงข่ายโทรทัศน์ผ่านช่องสัญญาณดาวเทียม ปัจจุบันยังมีผู้ให้บริการน้อยราย
  ภาวะการแข่งขันในตลาดยังอยู่ในระดับต่ำ
  ส่วนใหญ่ผู้ให้บริการจะเน้นเรื่องคุณภาพของการให้บริการเป็นหลัก

ค) การจัดหาผลิตภัณฑ์หรือบริการ

  ปัจจุบันในระบบการส่งสัญญาณโทรทัศน์มีการนำเทคโนโลยีใหม่ๆ เข้ามาใช้มากขึ้น เช่น
  มีการเปลี่ยนแปลงการส่งสัญญาณจากระบบอนาล็อกมาเป็นดิจิตอล
  และการใช้ดาวเทียมในการส่งสัญญาณ และได้มีการพัฒนาผลิตภัณฑ์ใหม่ๆ
  นำเทคโนโลยีจากต่างประเทศเข้ามาพัฒนา ตลอดจนการหาพันธมิตรทางธุรกิจ
  เพื่อจัดหาผลิตภัณฑ์และบริการที่สามารถตอบสนองความต้องการของผู้บริโภค
  และเทคโนโลยีที่เปลี่ยนแปลง

-   บริษัท วันทูวัน คอนแทคส์ จำกัด

  ก) ลักษณะผลิตภัณฑ์หรือบริการ

  ประกอบธุรกิจเกี่ยวกับการบริหารจัดการด้านงานบริการลูกค้าครบวงจร (Total Customer
  Management Solutions) ดังนี้

-   ที่ปรึกษาโครงการด้านบริการลูกค้า (Contact Center Consultation Service)

-   จัดตั้งระบบศูนย์ข้อมูลลูกค้าสัมพันธ์ (Contact Center System Setup)

-   พัฒนาระบบซอฟท์แวร์บริหารความสัมพันธ์ลูกค้า (Customer Relationship Management
    : CRM)

-   บริการเช่าระบบ Contact Center ผ่านระบบ Internet (Hosted Contact Center
    Solution)

-   บริการจัดหาสถานที่ พร้อมระบบ Contact Center เพื่อใช้งาน (Facility Service)

-   บริการเตรียมศูนย์ลูกค้าสัมพันธ์สำรองให้เช่าใช้เมื่อเกิดภัยพิบัติ (Disaster Recovery
    Site Service)

-   บริการบริหารจัดการศูนย์ลูกค้าสัมพันธ์แบบเบ็ดเสร็จในด้านการให้บริการข้อมูลข่าวสาร
    รับเรื่องร้องเรียน (Contact Center Outsourcing Management)

-   บริการแนะนำและจำหน่ายสินค้าทางโทรศัพท์ (Telemarketing)

-   บริการจัดหาและบริหารเจ้าหน้าที่ผู้ให้บริการข้อมูลทางโทรศัพท์ (Customer Service
    Representative Outsourcing)

-   บริการด้านฝึกอบรมและพัฒนาหลักสูตรเพื่อพัฒนาบุคลากรด้านงานบริการ (Customer
    Service Academy)

-   บริการการจัดการกระบวนการทางธุรกิจ (Business Process Outsourcing)
    ซึ่งเป็นการสนับสนุนด้านการตลาด
    การขาย และการบริการดูแลลูกค้าอย่างครบวงจร โดยนำระบบเทคโนโลยี Contact
    Center เข้ามาช่วยในการบริหารจัดการ

-   บริการศูนย์ลูกค้าสัมพันธ์บนระบบ Internet (Internet Contact Center Solution)

-   บริการศูนย์ลูกค้าสัมพันธ์บน Social Media (Social Media Contact Center
    Solution)

  โดยบริษัทมีความเชี่ยวชาญและมีประสบการณ์ในการให้บริการแก่องค์กรต่างๆ
  ทั้งภาครัฐและภาคเอกชน ในหลากหลายภาคธุรกิจ อาทิ กลุ่มธุรกิจสายการบิน
  กลุ่มธุรกิจให้บริการทางการเงิน ประกันภัย ยานยนต์ ภาคการบริการ

2)  การตลาดและสภาวะการณ์แข่งขัน

  ธุรกิจบริการ Contact Center
  ยังคงมีความต้องการใช้งานและมีอัตราการเติบโตอย่างต่อเนื่อง ด้วยเหตุผลที่ว่า บริการ
  Contact Center ถือเป็นช่องทางที่สามารถเพิ่มรายได้
  และลดค่าใช้จ่ายให้องค์กรธุรกิจได้เป็นอย่างดี
  ซึ่งในสถานการณ์ปัจจุบันสภาวะการแข่งขันในตลาดทวีความรุนแรงมากขึ้น
  ทั้งจากจำนวนผู้ให้บริการในตลาด การแข่งขันด้านราคา
  และความหลากหลายของบริการที่มีการพัฒนาอย่างไม่หยุดยั้ง ในขณะที่โอกาสทางธุรกิจ Contact
  Center ก็มีแนวโน้มที่ดีเช่นกัน
  จากการที่รัฐบาลได้กำหนดแผนยุทธศาสตร์ด้านการพัฒนาระบบราชการไทยให้แก่หน่วยงานในภาครัฐดำเนินการตามนโยบายในเรื่องการอำนวยความสะดวก
  ลดขั้นตอน และภาระในการติดต่อของประชาชน
  มีระบบแก้ไขปัญหาและรับเรื่องร้องทุกข์ที่มีประสิทธิภาพและประสิทธิผล ดังนั้น Contact Center
  จึงเป็นเครื่องมือสำคัญอีกช่องทางหนึ่งที่มีความจำเป็นต่อการขับเคลื่อนนโยบายของภาครัฐให้เป็นไปตามแผนยุทธศาสตร์ดังกล่าว
  อีกทั้งในส่วนของการเตรียมพร้อมขององกรค์ธุรกิจในการเข้าสู่ประชาคมธุรกิจอาเซียนในอีก 2
  ปีข้างหน้า ที่ต้องเกิดการแข่งขันทั้งในประเทศและระดับภูมิภาค
  โดยที่องค์กรเหล่านั้นต่างมุ่งเน้นกลยุทธ์ให้ลูกค้าเป็นศูนย์กลาง (Customer Centric
  Strategy) โดยหลายองค์กรให้ความสนใจ
  และให้ความสำคัญในเรื่องของเทคโนโลยีสารสนเทศเพิ่มขึ้น รวมไปถึงงานบริการ Contact
  Center ด้วย เพราะถือเป็นส่วนหนึ่งของเครื่องมือที่ช่วยเสริมสร้างศักยภาพให้ธุรกิจได้
  ทั้งนี้รูปแบบของงาน Contact Center
  ที่ได้รับความสนใจจะมีทั้งรูปแบบการลงทุนด้านระบบแบบเบ็ดเสร็จ
  หรือแม้กระทั่งการมองหาบริการ Outsourcing ที่เสมือนเป็นช่องทางลัดให้องค์กรต่างๆ
  สามารถบรรลุเป้าหมายทางธุรกิจของตนเองได้รวดเร็วขึ้นนั่นเอง

  บริษัท วันทูวัน คอนแทคส์ จำกัด ได้ตระหนักถึงความต้องการใช้งาน Contact Center
  ในสภาวะแวดล้อมทางธุรกิจและตลาดที่เปลี่ยนแปลงไปอย่างก้าวกระโดด
  จึงได้นำเสนอทางเลือกใหม่ๆ ในการบริการ
  เพื่อเสริมประสิทธิภาพและสร้างมูลค่าเพิ่มด้านงานบริการ
  รวมทั้งพัฒนารูปแบบการให้บริการที่หลากหลาย
  ตอบสนองต่อความต้องการของผู้ใช้บริการได้อย่างครบวงจร
  ทั้งนี้บริษัทเน้นถึงผลสำเร็จของงานร่วมกับลูกค้าเป็นสำคัญ (Result Oriented)
  และบริษัทตั้งเป้าหมายในการให้บริการสูงเทียบเท่ามาตรฐานสากล
  จึงมีการทำการวิเคราะห์ปรับปรุงงานบริการอย่างไม่หยุดนิ่ง
  ด้วยการตรวจสอบมาตรฐานการให้บริการ เพื่อสร้างความมั่นใจให้กับลูกค้า
  ตลอดจนการทำวิจัยความพึงพอใจลูกค้าและผู้ใช้บริการตลอดทั้งปี
  เพื่อมองหาโอกาสในการพัฒนาคุณภาพอย่างไม่หยุดยั้ง

3)  การจัดหาผลิตภัณฑ์หรือบริการ

  บริษัท วันทูวัน คอนแทคส์ จำกัด มีนโยบายการจัดหาผลิตภัณฑ์เกี่ยวกับ Contact Center
  ให้ลูกค้า โดยวิเคราะห์จากความต้องการในการใช้งานของลูกค้าเป็นหลัก
  เนื่องจากบริษัทเป็นตัวแทนจำหน่ายผลิตภัณฑ์และบริการที่เกี่ยวกับงาน Contact Center
  ให้กับบริษัทระดับโลกในหลายๆ ส่วน โดยแยกตามความต้องการใช้งานที่เหมาะสมกับงานลูกค้า
  ซึ่งระบบ Contact Center ที่คัดสรรมาให้ลูกค้านั้น
  ต้องมีความน่าเชื่อถือและมีศูนย์วิจัยพัฒนาเพื่อการพัฒนาอย่างต่อเนื่อง ในขณะเดียวกัน
  บริษัทก็มีทีมพัฒนา Software ภายใน ซึ่งได้รับการรับรองมาตรฐาน CMMI Level 3
  ทำให้เราสามารถพัฒนาระบบ CRM ได้ด้วยตนเอง เพื่อใช้ในงานที่ต้องการ Customized
  แบบเจาะจงกลุ่มตลาด นอกเหนือจากนั้นบริษัทเองก็เป็นตัวแทนจำหน่าย Software CRM
  ในระดับโลกด้วยเช่นกัน

  และในช่วง 1-2 ปีที่ผ่านมา
  บริษัทได้มีการพัฒนาสินค้าและบริการให้สอดคล้องกับความต้องการของลูกค้า
  ตามสถานการณ์ที่เปลี่ยนแปลงไปต่างๆ อาทิ

-   การพัฒนาซอฟท์แวร์บริหารความสัมพันธ์กับลูกค้า (Customer Relationship Management
    : CRM)

  ระบบซอฟท์แวร์บริหารความสัมพันธ์กับลูกค้า เป็นระบบ ซอฟท์แวร์ที่บริษัทพัฒนาขึ้น ภายใต้แบรนด์
  Contact One CRM เป็นซอฟท์แวร์ที่ช่วยบริหารจัดการความสัมพันธ์กับลูกค้า มี โมดูล
  การทำงานที่หลากหลาย ตั้งแต่ Contact Management, Customer Service, Sales
  พร้อมด้วย Smart tools ต่างๆ
  ที่จะช่วยให้การบริหารความสัมพันธ์กับลูกค้าเป็นไปอย่างมีประสิทธิภาพ

  นอกจาก Software CRM Contact One แล้ว บริษัทได้ Implement Software
  Microsoft Dynamic CRM ที่เป็น Software มาตรฐานระดับโลกให้กับองค์กรภาครัฐ อีกด้วย

-   บริการศูนย์ลูกค้าสัมพันธ์บน Social Media (Social Media Contact Center
    Solution)

  ปัจจุบัน ผู้บริโภคใช้สื่อ Social Media ในการติดต่อสื่อสารผ่านทาง Facebook, Twitter,
  Youtube และ Webboard เป็นจำนวนมาก ทั้งในกลุ่มเพื่อนและกลุ่มธุรกิจการค้าต่างๆ
  ซึ่งเป็นไปได้ยากที่องค์กรภาครัฐหรือบริษัทเอกชนต่างๆ จะเพิกเฉย
  ไม่สนใจเหมือนอย่างที่เกิดขึ้นในอดีต เพราะ Feedback เหล่านั้นมีทั้งแง่บวกและแง่ลบ
  ซึ่งหากไม่ถูกรับรู้และดำเนินการ
  อาจจะสามารถก่อให้เกิดผลกระทบต่อองค์กรในวงกว้างได้ในระยะเวลาอันสั้น องค์กรต่างๆ
  จึงจำเป็นที่จะต้องปรับตัว และปรับเปลี่ยนกลยุทธ์ในการเข้าถึงสื่อ Social Media มากยิ่งขึ้น

  บริษัท วันทูวัน คอนแทคส์ จำกัด จึงได้พัฒนาบริการ Contact Center
  เพื่อให้สามารถรองรับการให้บริการผ่าน Social Media
  ซึ่งถือเป็นอีกหนึ่งช่องทางในการให้บริการที่สำคัญ ณ ปัจุบัน และในอนาคต ซึ่ง Solution
  ดังกล่าว จะเป็นอีกหนึ่งบริการที่จะเข้ามาช่วยจัดการทุกการติดต่อของลูกค้า
  ที่ผ่านเข้ามาทางช่องทาง Social Media ให้มีประสิทธิภาพและประสิทธิผลมากที่สุด
  รวมถึงสามารถบริหารความสัมพันธ์และภาพลักษณ์ที่ดีระหว่างองค์กรกับลูกค้า

-   บริการเช่าระบบ Contact Center ผ่าน Internet (Hosted Contact Center
    Solution)

  ผลกระทบที่เกิดขึ้นจากเหตุการณ์มหาอุทกภัยในช่วงปลายปี 2554
  ที่สร้างความเสียหายให้องค์กรธุรกิจในวงกว้าง
  เกิดความเดือนร้อนในด้านการคมนาคมขนส่งและการเดินทาง
  ทำให้กิจการหลายแห่งต้องหยุดชะงักลงชั่วคราวไม่สามารถดำเนินธุรกิจได้
  แต่ด้วยลักษณะของงานบริการ Contact Center นั้นไม่สามารถที่จะหยุดให้บริการได้
  เนื่องจากต้องคำนึงถึงความเดือดร้อนของผู้ใช้บริการเป็นสำคัญ

  บริษัท วันทูวัน คอนแทคส์ จำกัด ได้ตระหนักถึงผลกระทบดังกล่าว จึงได้มีการพัฒนาบริการ
  Contact Center ที่มีความยืดหยุ่น และก้าวข้ามข้อจำกัดในเรื่องของสถานที่ไปได้
  ซึ่งจะช่วยให้องค์กรต่างๆ ดำเนินธุรกิจต่อเนื่องไปได้ ไม่หยุดชะงัก
  เป็นหนึ่งในทางเลือกที่สามารถรองรับความเสี่ยงได้เป็นอย่างดี

  ส่วนการบริการหลังการขายนั้น บริษัทได้นำระบบมาตรฐานสากลต่างๆ เช่น ISO 9000 และ
  ISO 20000 เข้ามาใช้ที่บริษัท เพื่อให้การบริการของบริษัทเป็นรูปแบบขั้นตอนชัดเจน
  และเป็นการสร้างความเชื่อมั่นให้กับลูกค้าที่ใช้บริการของเราทุกคนว่า การเลือกใช้ บริษัท
  วันทูวัน คอนแทคส์ จำกัด คือทางเลือกที่เหมาะสมและดีที่สุด

  ง) โครงการที่ยังไม่ส่งมอบ

  ซึ่งดำเนินการโดย บริษัท วันทูวัน คอนแทคส์ จำกัด มีโครงการที่ยังไม่ส่งมอบ ณ วันที่ 31
  ธันวาคม 2555 ดังนี้

+------------------+---------+---------+---------+----------+---------+
|   รายชื่อลูกค้า      | ชื่อ      |   สัญญา  |         |   มูลค    |   คว    |
|                  | โครงการ |         |         | ่าโครงการ | ามคืบหน้า |
|                  |         |         |         |          |   (%)   |
|                  |         |         |         |          |         |
|                  |         |         |         | (ล้านบาท) |         |
+------------------+---------+---------+---------+----------+---------+
|                  |         |         |         |          |         |
|                  |         |  วันที่เริ่ม | วันที่สิ้นสุด |          |         |
+------------------+---------+---------+---------+----------+---------+
| บริษัท ทีโอที จำกัด   | CRM-TOT |   28/   |   20/   |   417.9  |   95%   |
| (มหาชน)          |         | 06/2553 | 09/2554 |          |         |
+------------------+---------+---------+---------+----------+---------+

  หมายเหตุ: การรับรู้รายได้ของแต่ละโครงการจะเป็นไปตามสัดส่วนความสำเร็จของงาน
  (ความคืบหน้า %)

-   บริษัท วิชั่น แอนด์ ซีเคียวริตี้ ซีสเต็ม จำกัด

  บริษัท วิชั่น แอนด์ ซีเคียวริตี้ ซีสเต็ม จำกัด ดำเนินธุรกิจการจำหน่าย
  ออกแบบรับเหมาติดตั้งและซ่อมบำรุง ระบบรักษาความปลอดภัย ระบบโทรทัศน์วงจรปิด (CCTV)
  ระบบเสียงประกาศทั่วไป ระบบสื่อสารต่างๆ ภายในอาคาร และระบบภาพ
  ระบบเสียงสำหรับห้องประชุม ห้องจัดเลี้ยงขนาดใหญ่ (Auditorium)
  รวมทั้งระบบสื่อสารสั่งการสำหรับห้องศูนย์ปฏิบัติการ (Operation and Command Center)
  ซึ่งบริษัทเน้นการทำตลาดเฉพาะกับลูกค้าภาครัฐ และเอกชนขนาดใหญ่
  โดยคำนึงถึงหลักการด้านวิศวกรรม ความทันสมัยของระบบ เพื่อให้ลูกค้าได้รับผลตอบแทนที่คุ้มค่า

  ด้วยนโยบายใช้สินค้าคุณภาพสูง งานติดตั้งดี ทำให้ปี 2555
  บริษัทสามารถขายสินค้าและงานบริการให้กับลูกค้าเดิมได้ต่อเนื่องจากปีก่อนๆ
  ทั้งสนามบินสุวรรณภูมิ กรุงเทพมหานคร และกระทรวงมหาดไทย (3 จังหวัดชายแดน ภาดใต้)
  รวมทั้งบริษัทยังได้ขายงานให้สำนักงานตำรวจแห่งชาติ ตำรวจสันติบาล และกรมการค้าภายใน

  บริษัทยังคงได้รับการสนับสนุนที่ดีจากคู่ค้าทั้ง NICE VISION จากประเทศอิสราเอล บริษัท GE
  จากประเทศสหรัฐอเมริกา บริษัท PANASONIC จากประเทศญี่ปุ่น และบริษัท BOSCH
  จากประเทศเยอรมัน ส่งผลให้บริษัทสามารถขยายงานได้อย่างต่อเนื่องและมั่นคง
  แต่ปัญหาความล่าช้าในการใช้งบประมาณของราชการ ทั้งสนามบินสุวรรณภูมิ สนามบินดอนเมือง
  และกรุงเทพมหานคร ทำให้ปี 2555 บริษัทมียอดขายต่ำกว่าประมาณการค่อนข้างมาก
  แต่ก็ยังมีธุรกิจที่ดีอยู่ โดยในเดือนธันวาคม 2555
  บริษัทได้เซ็นสัญญารับงานจ้างเหมาปรับปรุงและติดตั้งเพิ่มเติมระบบ CCTV
  ในพื้นที่กรุงเทพมหานคร จำนวน 2 โครงการ กับ บริษัท สามารถคอมเทค จำกัด รวมเป็นเงิน
  530.3 ล้านบาท (รวม VAT แล้ว) ซึ่งบริษัท สามารถคอมเทค จำกัด
  เป็นคู่สัญญาโดยตรงกับกรุงเทพมหานคร และได้เซ็นสัญญารับงานเชื่อมโยงภาพ CCTV
  จากโรงสีข้าว 760 แห่ง กับกรมการค้าภายใน รวมเป็นเงิน 49.3 ล้านบาท (รวม VAT)
  ทำให้บริษัทมีงานยกยอดข้ามไปปี 2556 ประมาณ 543 ล้านบาท

-   บริษัท สุวรรณภูมิ เอ็นไวรอนเม้นท์ แคร์ จำกัด

  กลุ่ม เอสพีเอส คอนซอร์เตียม (SPS Consortium : SPS) ซึ่งประกอบด้วย บริษัท
  สามารถคอร์ปอเรชั่น จำกัด (มหาชน) บริษัท โปรเฟสชั่นแนล เวสต์ เทคโนโลยี (1999)
  จำกัด (มหาชน) และบริษัท สยาม เวสท์แมเนจเม้นท์ คอนซัลแทนท์ จำกัด ร่วมลงทุนตามสัดส่วน
  60 30 และ 10 ตามลำดับ ได้ลงนามร่วมกับ บริษัท ท่าอากาศยานไทย จำกัด (มหาชน)
  (ทอท.) ในสัญญาจ้างให้ดำเนินการบริหารจัดการขยะให้กับท่าอากาศยานสุวรรณภูมิ
  เป็นระยะเวลา 10 ปี รวมมีมูลค่าโครงการทั้งสิ้นประมาณ 607 ล้านบาท ในวันที่ 11 กันยายน
  2549

  กลุ่ม SPS ได้จัดตั้งบริษัทร่วมทุนขึ้นภายใต้ชื่อ บริษัท สุวรรณภูมิ เอ็นไวรอนเม้นท์ แคร์ จำกัด
  (SEC) ด้วยทุนจดทะเบียน 50 ล้านบาท เนื่องจากเกิดปัญหาทางด้านเทคนิคบางประการ
  ประกอบกับมีการแก้ไขสัญญาการบริหารจัดการขยะ ทางทอท.
  ต้องการให้มีการจัดตั้งบริษัทใหม่แทน SEC จึงมีการจดทะเบียนจัดตั้งบริษัท สุวรรณภูมิ
  เอ็นไวรอนเม้นท์ เซอร์วิส จำกัด (SES) ขึ้น
  เพื่อที่จะดำเนินการตามเงื่อนไขสัญญาใหม่ที่ได้รับการแก้ไข

  ทอท. อนุญาตให้ทาง กลุ่ม SPS ใช้พื้นที่โรงงานในท่าอากาศยานสุวรรณภูมิ จำนวน 20 ไร่
  เพื่อดำเนินบริหารจัดการขยะ ประเภทขยะทั่วไป ขยะอันตราย และขยะติดเชื้อ
  ด้วยเทคโนโลยีการคัดแยกขยะทั่วไประบบสายพานคัดแยก เพื่อแยกสินค้า
  รีไซเคิลประเภทต่างๆ เช่น กลุ่มพลาสติก กระดาษ แก้ว โลหะ และขยะ
  หลักการคัดแยกส่งกำจัดด้วยเทคโนโลยีการเผาในเตาปูนซีเมนต์นอกท่าอากาศยานสุวรรณภูมิ
  รวมทั้งขยะอันตราย และขยะติดเชื้อที่ส่งกำจัดกับโรงงานที่ได้รับการอนุญาตจากทาง ทอท.
  และหน่วยงานราชการ

  กิจการมีรายได้ 2 ส่วน คือ รายได้จากค่าบริการจัดการขยะจากทาง ทอท.
  ซึ่งคิดตามน้ำหนักขยะที่จัดเก็บในเขตท่าอากาศยานสุวรรณภูมิ
  และรายได้จากการขายสินค้ารีไซเคิลที่ได้จากการคัดแยก
  ซึ่งปัจจุบันมีปริมาณขยะเพิ่มขึ้นตามจำนวนผู้โดยสาร และระดับราคาสินค้ารีไซเคิลเพิ่มขึ้น
  ประกอบการที่ทางท่าอากาศยานสุวรรณภูมิมีโครงการจะขยายจะทำให้มีจำนวนผู้โดยสารเพิ่มขึ้นในอนาคต
  และปริมาณขยะจะเพิ่มขึ้นต่อไป

ธุรกิจต่างประเทศ

-   บริษัท สามารถ อินเตอร์ โฮลดิ้ง จำกัด

  บริษัทได้จัดตั้งบริษัท สามารถ อินเตอร์ โฮลดิ้ง จำกัด (“SIH”) ขึ้นในประเทศฮ่องกง
  ด้วยทุนจดทะเบียน 20 ล้านเหรียญสหรัฐฯ โดยบริษัทถือหุ้นร้อยละ 100
  เพื่อทำหน้าที่เป็นบริษัทโฮลดิ้ง สำหรับการลงทุนในธุรกิจสาธารณูปโภคในภูมิภาค อินโดจีน

-   บริษัท แคมโบเดีย แอร์ ทราฟฟิค เซอร์วิส จำกัด

ลักษณะผลิตภัณฑ์หรือบริการ

  ให้บริการจัดการจราจรทางอากาศบนน่านฟ้าประเทศกัมพูชา
  โดยได้รับสัญญาสัมปทานจากรัฐบาลกัมพูชาเป็นเวลา 32 ปี ตั้งแต่ปี 2544 - 2576 ในปี 2555
  บริษัทมีรายได้รวมทั้งสิ้น 913.8 ล้านบาท คิดเป็นสัดส่วนรายได้ประมาณร้อยละ 5.5
  ของรายได้รวมของกลุ่มบริษัท การบริการแบ่งออกเป็น 3 ประเภท ดังนี้

  1.1) ให้บริการควบคุมการจราจรทางอากาศตามเส้นทางบินทั่วอาณาเขตของประเทศกัมพูชา
  เป็นการจัดระบบการขนส่งทางอากาศตามระเบียบและมาตรฐานสากล
  รวมทั้งการแจ้งข่าวสารให้คำแนะนำที่เป็นประโยชน์ต่อการตัดสินใจของนักบิน (Flight
  Information service) และบริการเตือนภัย (Alerting service)
  เพื่อให้อากาศยานถึงจุดหมายปลายทางได้อย่างปลอดภัย สะดวก และรวดเร็ว
  พร้อมทั้งให้ความร่วมมือในการค้นหาและช่วยเหลืออากาศยานที่ประสบอุบัติเหตุ
  ซึ่งพื้นที่การให้บริการควบคุมจะควบคุมการจราจรทางอากาศบริเวณท่าอากาศยาน (Aerodrome
  control service) เขตประชิดท่าอากาศยาน (Approach control service)
  และบริการควบคุมการจราจรทางอากาศตามเส้นทางบิน (Area control service)

  1.2) ให้บริการสื่อสารการบิน โดยการรับ-ส่ง และถ่ายทอดข่าวแผนการบิน แผนกำหนดการบิน
  รวมทั้งข่าวอื่นๆ ที่จำเป็นต่อการปฏิบัติการบิน

  1.3) ให้บริการวิทยุเครื่องช่วยการเดินอากาศ
  ซึ่งเป็นการบริการอุปกรณ์เครื่องช่วยในการนำอากาศยานขึ้น-ลงจอดบริเวณท่าอากาศยาน

1)  การตลาดและภาวะการแข่งขัน

  เนื่องจากบริษัทเป็นผู้ได้รับสัมปทานในการให้บริการจัดการจราจรทางอากาศจากรัฐบาลกัมพูชาแต่เพียงผู้เดียว
  จึงไม่มีคู่แข่งขัน และไม่ต้องดำเนินกิจกรรมทางการตลาดแต่อย่างใด โดยมีกลุ่มลูกค้าเป้าหมาย
  คือ สายการบินต่างๆ

2)  การจัดหาผลิตภัณฑ์หรือบริการ

  เป้าหมายของการให้บริการควบคุมการจราจรทางอากาศ
  เพื่อให้อากาศยานถึงที่หมายด้วยความปลอดภัย สะดวก และรวดเร็ว
  ดังนั้นบริษัทจึงมุ่งเน้นให้มีการพัฒนาปรับปรุง
  และลงทุนในเครื่องมืออุปกรณ์สำหรับการควบคุมการจราจรทางอากาศ เช่น Radar System,
  Navigation Systems, Communication Systems และ Simulation System เป็นต้น
  เพื่อให้การจัดระบบการทำงานมีประสิทธิภาพ พร้อมทั้งมีการฝึกอบรมให้ความรู้แก่พนักงานผู้ปฏิบัติ
  เพื่อให้ผู้ใช้บริการเกิดความปลอดภัยสูงสุด

-   บริษัท กัมปอต เพาเวอร์ แพลนท์ จำกัด

  บริษัท กัมปอต เพาเวอร์ แพลนท์ จำกัด เป็นบริษัทย่อยซึ่งถือหุ้นโดยบริษัท สามารถ อินเตอร์
  โฮลดิ้ง จำกัด ร้อยละ 100 ซึ่งได้จดทะเบียนจัดตั้งขึ้นเมื่อวันที่ 10 พฤษภาคม 2549
  เพื่อดำเนินธุรกิจผลิตไฟฟ้าเพื่อจำหน่ายให้กับโรงงานกัมปอตซีเมนต์ (KCC) ในจังหวัดกัมปอต
  ประเทศกัมพูชา โดยได้มีการลงนามในสัญญาซื้อ-ขายไฟฟ้า กับ KCC เป็นระยะเวลา 10 ปี
  ซึ่งโรงไฟฟ้า ใช้ Heavy Fuel Oil (HFO) เป็นเชื้อเพลิง และมีเครื่องผลิตกระแสไฟฟ้า
  จำนวน 4 เครื่อง มีกำลังผลิตรวม 23
  เมกกะวัตต์ ทั้งนี้เนื่องจากบริษัทเป็นผู้จำหน่ายไฟฟ้าเพียงรายเดียวให้กับโรงงานกัมปอตซีเมนต์
  จึงไม่มีคู่แข่งขัน และไม่ต้องดำเนินกิจกรรมทางการตลาดแต่อย่างใด
  นอกจากนั้นบริษัทได้ลงทุนในเครื่องผลิตกระแสไฟฟ้ารวมทั้งอุปกรณ์ประกอบต่างๆ
  พร้อมทั้งมีการฝึกอบรมให้ความรู้แก่พนักงานผู้ปฏิบัติ เพื่อให้การผลิต
  และจำหน่ายกระแสไฟฟ้ามีความน่าเชื่อถือ และมีประสิทธิภาพสูงสุด ในปี 2555
  บริษัทมีรายได้รวมทั้งสิ้น 196.6 ล้านบาท คิดเป็นสัดส่วนรายได้ประมาณร้อยละ 1.2
  ของรายได้รวมของกลุ่มบริษัท